**แผนพัฒนาท้องถิ่น (พ.ศ. 2566 – พ.ศ.2570 )**

**เทศบาลตำบลเขาหัวช้าง อำเภอตะโหมด จังหวัดพัทลุง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ส่วนที่ 1 สภาพทั่วไปและข้อมูลพื้นฐาน**

 **1. ด้านกายภาพ**

 **1.1 ที่ตั้งของหมู่บ้านหรือชุมชนหรือตำบล**

##  ที่ตั้งและอาณาเขตตำบลตะโหมด

 ลักษณะที่ตั้งของเทศบาลตำบลเขาหัวช้าง ตั้งอยู่ หมู่ที่ 5 ตำบลตะโหมด อำเภอ ตะโหมด จังหวัดพัทลุง อยู่ห่างจากที่ว่าการอำเภอทางทิศตะวันตกประมาณ 15 กิโลเมตรตำบลตะโหมดอยู่ห่างจากศาลากลางจังหวัดพัทลุงไปทางทิศใต้ตามเส้นทางถนนสายเพชรเกษม ถนนทางหลวงหมายเลข 4 ( หาดใหญ่ - พัทลุง ) ระยะทาง 39 กิโลเมตร ห่างจากกรุงเทพฯ ประมาณ 884 กิโลเมตร และพื้นที่อำเภอตะโหมดมีอาณาเขตติดต่อกับพื้นที่ต่างๆ ดังนี้

 ทิศเหนือ จด ตำบลคลองเฉลิม อำเภอกงหรา และตำบลแม่ขรี อำเภอตะโหมด

 จังหวัดพัทลุง

 ทิศใต้ จด หมู่ที่ 9 ตำบลคลองใหญ่ อำเภอตะโหมด จังหวัดพัทลุง

 ทิศตะวันออก จด ตำบลแม่ขรี และตำบลคลองใหญ่ อำเภอตะโหมด จังหวัดพัทลุง

 ทิศตะวันตก จด อำเภอกงหรา จังหวัดพัทลุง และอำเภอปะเหลียน จังหวัดตรัง

อำเภอละงูจังหวัดสตูล โดยมีเทือกเขาบรรทัด

## การตั้งถิ่นฐาน

 ตะโหมดเป็นชุมชนเก่าแก่ ประวัติความเป็นมาตั้งแต่สมัยอยุธยาตอนต้น โดยมีหลักฐานจากแหล่งต่างๆ ดังนี้

1.1 ตำนานที่เล่ากันมาของผู้เฒ่าผู้แก่ กล่าวถึงเส้นทางค้าขายของชาวอินเดีย ซึ่งเดินทางมาจากฝั่งทะเลอันดามัน (บริเวณอำเภอปะเหลียน จังหวัดตรัง ) ซึ่งเคยเป็นเมืองท่าที่สำคัญทางชายฝั่งทะเลอันดามัน ข้ามเทือกเขาบรรทัดทางเทือกเขาตระ ผ่านชุมชนตะโหมดบริเวณบ้านเขาหัวช้าง ซึ่งมีลำคลองหัวช้าง (คลองโหล๊ะหนุน) คลองสายนี้ไหลไปรวมกับคลองสายอื่นอีกหลายสายเป็นคลองท่ามะเดื่อ ไหลลงสู่ทะเลสาบสงขลา บริเวณอำเภอบางแก้ว ซึ่งเส้นทางสายนี้ไปขึ้นที่เมืองสทิงพระ หรือสทิงพาราณสี (อำเภอสทิงพระ จังหวัดสงขลาในปัจจุบัน) ทางฝั่งอ่าวไทย จากการเดินทางด้วยเส้นทางดังกล่าวก็เกิดมีชุมชนเล็กๆ ขึ้น และพัฒนาเป็นชุมชนบ้านตะโหมดในปัจจุบัน โดยมีร่องรอยทางโบราณคดี มีปรากฏหลงเหลืออยู่ในปัจจุบัน นอกจากมีที่ท่าวัด เป็นชื่อท่าน้ำของบ้านหัวช้างและถ้ำพระอยู่บริเวณเขาหัวช้าง ซึ่งเป็นเส้นทางผ่านของเส้นทางสายนี้ และเส้นทางสายนี้ก็ยังเป็นเส้นทางชาวบ้านใช้เป็นเส้นทางเดินป่าล่าสัตว์ และหาของป่า จาก ตะโหมดไปยังฝั่งตะวันตกของเทือกเขาบรรทัดอยู่จนถึงปัจจุบันนี้

 จากตำนานบอกเล่าและแหล่งวรรณคดีที่ปรากฏน่าจะเชื่อถือได้ว่า ตะโหมดเป็นชุมชนที่มีการตั้งถิ่นฐานชุมชนมานานแล้วอย่างน้อยก็น่าจะเป็นช่วงสมัยอยุธยาตอนต้น

 1.2 หลักฐานจากวัตถุโบราณที่ค้นพบ จากหลักฐานที่ปรากฏ เชื่อว่าบ้านตะโหมด เป็นชุมชนเก่าแก่มีมาตั้งแต่สมัยอยุธยา เช่น พบพระพุทธรูปสำริดปางมารวิชัย ขนาดหน้าตัก 20 เซนติเมตร ศิลปะอู่ทองขุดพบภายในสระน้ำของวัดเหนือ (วัดร้าง) ซึ่งเป็นวัดที่อยู่ทางทิศใต้ของวัด ตะโหมดห่างกันไม่มากนัก และมีวัดถ้ำพระเป็นวัดร้างตั้งอยู่ที่เขาพระบ้านหัวช้าง ตำบลตะโหมด ซึ่งติดกับเขาหลักไก่และเขาตีนป่า เป็นวัดที่สร้างขึ้นสมัยกรุงศรีอยุธยา ปรากฏหลักฐานในเพลาวัดเขียนบางแก้ว ว่าเป็นวัดหนึ่งขึ้นกับคณะป่าแก้วหัวเมืองพัทลุง บริเวณวัดมีถ้ำแห่งหนึ่งเรียกว่า ถ้ำหัวช้าง ปากถ้ำหันไปทางทิศใต้ เดิมภายในถ้ำมีพระพุทธรูปปั้นปางไสยาสน์หนึ่งขนาดยาวประมาณ 14 เมตร ฐานพระมีรูปช้างปูนปั้นโผล่แบกฐานเจ็ดเชือก และมีพระพุทธรูปปูนปั้นปางมารวิชัย พระพุทธรูปไม้จำหลักอีกหลายองค์ แต่น่าเสียดายพระพุทธรูปเหล่านี้ได้ถูกทำลายไปหมดแล้ว ราวๆ พ.ศ. 2484 นอกจากนี้ได้มีการพบขวานหินขัด หรือขวานหินทุบเปลือกไม้เพื่อนำมาทอผ้า โดยพบที่บ้านโหล๊ะจันกระ ตำบลตะโหมด ประวัติความเป็นมาของคำว่า **“ตะโหมด”** จากข้อมูลคำบอกเล่า สันนิษฐานได้ว่าตะโหมด มาจาก 2 แนวทาง คือ

 1. มาจากคำว่า **“ตระ”**ตระเป็นชื่อของช่องเขา ซึ่งเป็นเส้นทางโบราณที่ใช้เดินทางจากอำเภอปะเหลียน จังหวัดตรัง ข้ามเทือกเขาบรรทัดมาโดยผ่านช่องเขาเรียกว่า ช่องเขาตระ และออกสู่ช่องเขาหัวช้าง บ้านหัวช้าง ม.2 ตำบลตะโหมด

 2. มาจากคำว่า **“โต๊ะหมูด”** จากคำบอกเล่าของผู้เฒ่าผู้แก่ ว่า ผู้ที่เข้ามาตั้งถิ่นฐานครั้งแรกเป็นคนไทยมุสลิม และชื่อหมูด เพราะปรากฏหลักฐานหลายอย่างที่มีส่วนร่วมเกี่ยวข้องกับชื่อของชาวไทยมุสลิม เช่น นาปะเจ๊ะ(ที่ตั้งของโรงเรียนวัดตะโหมดในปัจจุบัน) นาโคกแขกเจ้ย หนองโต๊ะอ่อน หนองโต๊ะโล่ง หนองโต๊ะเล็มโคกสุเหร่า ( ที่ตั้งวัดตะโหมดในปัจจุบัน) และห้วยทุ่งแขก เป็นต้น คำว่า ตะโหมดก็เรียกเพี้ยนมาจากโต๊ะหมูด ซึ่งเป็นผู้นำชาวไทยมุสลิมคนแรกที่เข้ามาตั้งถิ่นฐานอยู่ในตะโหมด



**ทิวทัศน์อ่างเก็บน้ำคลองเขาหัวช้าง**

## 1.2 ลักษณะทางภูมิประเทศ

 เทศบาลตำบลเขาหัวช้าง มีพื้นที่ทั้งหมดประมาณ 170 ตารางกิโลเมตรโดยประมาณ 70 ตารางกิโลเมตร หรือประมาณ 43,750 ไร่เป็นพื้นที่สำหรับที่อยู่อาศัยและการประกอบอาชีพตำบลตะโหมดตั้งอยู่เชิงเขาบรรทัดทางทิศตะวันออก ลักษณะเป็นภูเขาสูงสลับซับซ้อนลาดต่ำลงมาทางทิศตะวันออก เป็นพื้นที่ราบและเนิน เหมาะสำหรับการทำนาและทำสวน มีทั้งสวนยางพารา และสวนผลไม้ เช่น เงาะ ทุเรียน ลางสาด ลองกอง มีลำคลองไหลผ่านหลายสาย การตั้งบ้านเรือนจะอยู่กันเป็นกลุ่มบ้าน มีพื้นที่ตำบลตะโหมด 92 ตารางกิโลเมตร เนื้อที่ประมาณ 110,505.25 คิดเป็นร้อยละ 66.85 ของพื้นที่ทั้งหมดของอำเภอตะโหมด ลักษณะภูมิประเทศของตำบลตะโหมด มีลักษณะเป็นที่ราบลูกคลื่นทางภาคกลางและภาคตะวันออก พื้นที่โดยทั่วไปรอบตำบลเป็นภูเขาหรือควน โดยเฉพาะพื้นที่ส่วนใหญ่ทางด้านตะวันตก ติดต่อไปจนถึงด้านใต้ จะเป็นบริเวณเขตรักษาพันธุ์สัตว์ป่าเขาบรรทัด บริเวณป่าสงวนแห่งชาติ

 **1.3 ลักษณะทางภูมิอากาศ**

 ลักษณะภูมิอากาศ โดยทั่วไปอุณหภูมิสูงสุดเฉลี่ยประมาณ 27 – 28 องศาเซลเซียส อุณหภูมิต่ำสุด 23 – 25 องศาเซลเซียส ความชื้นสัมพัทธ์เฉลี่ย 79% ต่อปี ปริมาณน้ำฝนเฉลี่ย 1,923.3 มิลลิเมตร ต่อปี แบ่งเป็น 2 ฤดูกาลต่อปี คือ ฤดูร้อน เริ่มตั้ง เดือนกุมภาพันธ์ – เดือนกรกฎาคม และฤดูฝน เริ่มตั้งเดือนสิงหาคม – เดือนมกราคม

 **1.4 ลักษณะของดิน**

ลักษณะดินของชุมชนตะโหมดบริเวณที่ราบเป็นชุดดินที่ 17 เนื้อดินเป็นดินร่วนเหนียวปนทรายที่น้ำตาล ดินล่างเป็น ดินร่วนปนดินเหนียวมีสีเทามีจุดประสีน้ำตาลอ่อนสีเหลืองหรือสีแดงการระบายน้ำค่อนข้างเร็วความอุดมสมบูรณ์ ของดินค่อนข้างต่ำ มีค่าความเป็นกรดเป็นด่างประมาณ 45 - 55 มีความเหมาะสมในการทำนาข้าว แต่ถ้าในปีใดฝนตกน้อย นาในที่ดอนผลผลิตจะต่ำหลังฤดูเก็บเกี่ยวพื้นที่บริเวณนี้ยังสามารถใช้ปลูกพืชไร่ และพืชผักได้ถ้ามีแหล่งน้ำหรืออยู่ใน เขตชลประทานบริเวณที่ราบเชิงเขาและที่ลาดเขาจะเป็นชุดดินกลุ่มที่ 50 และชุดดินกลุ่มที่ 34 และ 39 ตามลำดับ ซึ่งจะมีลักษณะดินเป็นดินร่วนปนทรายเป็นส่วนใหญ่มีการระบายน้ำค่อนข้างดี พบในเขตที่มีฝนตกชุก ส่วนใหญ่เหมาะสำหรับการปลูกยางพาราและไม้ผล

 **1.5 ลักษณะของแหล่งน้ำ**

ลักษณะของแหล่งน้ำในพื้นที่ที่ใช้ในการอุปโภคและเพื่อการเกษตร จะเป็นแหล่งน้ำตามธรรมชาติที่มีอยู่ในพื้นที่ ส่วนมากก็มาจากเทือกเขาบรรทัด น้ำตกหม่อมจุ้ย และน้ำตกต่างๆในพื้นที่ มีคลองที่ไหลผ่านใช้เพื่อการเกษตร มีแหล่งน้ำที่สร้างขึ้นในพื้นที่ มีอ่างเก็บน้ำคลองหัวช้าง เป็นแหล่งน้ำที่รองรับน้ำจากเทือกเขาบรรทัด

 **1.6 ลักษณะของไม้และป่าไม้**

ป่าถือเป็นมรดกทางธรรมชาติที่สำคัญที่สุด เพราะเป็นแหล่งรวมของพืชและสัตว์ ที่อยู่ร่วมกันและมีความสัมพันธ์กันลึกซึ้ง ลักษณะป่าไม้ในอำเภอตะโหมด จะเป็นป่าเขตร้อน ชนิดป่าดิบชื้น ซึ่งเป็นป่าที่เกิดในบริเวณที่ฝนตกหนักตลอดทั้งปี หรือพื้นที่ที่มีความชุ่มชื้นสูงมาก ลักษณะพื้นที่มีลำห้วยอยู่มาก ต้นไม้มีขนาดสูงใหญ่ และมักจะมีพูพอนช่วยค้ำลำต้นไว้ ตามต้นไม้มีกล้วยไม้และเฟิร์นเกาะ พื้นป่ารกทึบ ด้วยไม้พื้นล่าง ทั้งหวายหมาก ปาล์ม และเถาวัลย์ขนาดใหญ่กว่าป่าอื่นๆ มีชนิดของสัตว์มากที่สุด แต่น่าเสียดายสภาพป่าดิบชื้น ในปัจจุบันเหลืออยู่น้อยมาก

 แต่ในเขตรักษาพันธ์สัตว์ป่าเขาบรรทัดยังพอมีไม้มีค่าหลงเหลืออยู่บ้าง เช่น ไม้หลุมพอ ไม้ตะเคียน ไม้จำปา ไม้ไข่เขียว ไม้รักเขา และหวานชนิดต่างๆ เช่น หวายโสม หวายน้ำ หวายเล็ก ฯลฯ

**2. ด้านการเมือง/ การปกครอง**

2.1 เขตการปกครอง

พื้นที่การปกครองในเขตเทศบาลตำบลเขาหัวช้าง มีทั้งหมด 12 หมู่บ้าน ในพื้นที่ตำบลตะโหมด ซึ่งพื้นที่ตำบลตะโหมดมีพื้นที่การปกครองท้องถิ่นสององค์กรปกครองส่วนถิ่นด้วยกัน คือเทศบาลตำบลตะโหมด ซึ่งเติบโตมาจากสุขาภิบาลตะโหมด มีพื้นที่หมู่บ้านที่ทับซ้อนกันอยู่ คือ หมู่ที่ 3 หมู่ที่ 4 หมู่ที่ 11 หมู่ที่ 12 และพื้นที่เทศบาลตำบลเขาหัวช้าง ซึ่งยกฐานะมาจากองค์การบริหารส่วนตำบลตะโหมด มีพื้นที่ที่เต็มหมู่บ้านจำนวน 8 หมู่บ้านด้วยกันคือ หมู่ที่ 1 หมู่ที่ 2 หมู่ที่ 5 หมู่ที่ 6 หมู่ที่ 7 หมู่ที่ 8 และหมู่ที่ 9 อีกบางพื้นที่ก็มีการทับซ้อนทั้งเทศบาลตะโหมดและเทศบาลตำบลเขาหัวช้าง

การปกครองท้องที่ มีรายนามกำนัน ผู้ใหญ่บ้านตำบลตะโหมด มีทั้งหมด 12 หมู่บ้าน ดังนี้

 **ชื่อผู้ใหญ่/กำนัน หมู่ที่ ชื่อหมู่บ้าน**

 1. นายอนุพงศ์ มณีสุวรรณ 1 บ้านทุ่งโพธิ์

 2. นายวิชัย ดำหนู 2 บ้านหัวช้าง

 3. นายการุณ ทองรักษ์ 3 บ้านตะโหมด

 4. นายทนงศักดิ์ รุ่งเรือง 4 บ้านโพธิ์

 5. นายกฤษณะ ชนะสิทธิ์ 5 บ้านคลองนุ้ย

 6. นายเติม เกื้อคลัง 6 บ้านโหล๊ะจันกระ

 7. นายวิชัย นุ้ยผอม 7 บ้านควนอินนอโม

 8. นายอรุณ แสงเดือน 8 บ้านโหล๊ะเหรียง

 9. นายเจริญสิงห์ ชนะสิทธิ์ 9 บ้านป่าพงศ์

 10. นายอำนาจ สมเพชร 10 บ้านทุ่งสบาย

 11. นายวิทูร สุขเกษม 11 บ้านนาส้อง

 12. นายราเชษฐ์ ดำแม็ง (กำนัน) 12 บ้านในโป๊ะ

ฝ่ายบริหารส่วนท้องถิ่น เทศบาลตำบลเขาหัวช้าง

 ประกอบด้วย ฝ่ายบริหาร มีนายกเทศมนตรี 1 คน ซึ่งมาจากการเลือกตั้ง รองนายกเทศมนตรี 2 คน เลขานุการนายกเทศมนตรี 1 คน และปรึกษานายกเทศมนตรี 1 คน ซึ่งนายกเทศมนตรีเป็นผู้แต่งตั้ง

 1. นายจุติพล ช่วยราชการ นายกเทศมนตรี

 2. นายมะแอน พลนุ้ย รองนายกเทศมนตรี

 3. นายยุสุบ เอียดฤทธิ์ รองนายกเทศมนตรี

 ๔. นายดลเหลาะ สาเหล็ม ที่ปรึกษานายกเทศมนตรี

 ๕. นายบุคคอรี พิศแลงาม เลขานุการ

 ฝ่ายสภาเทศบาล ประกอบด้วยสมาชิกเทศบาล ซึ่งมาจากการเลือกตั้งของประชาชน เขตละ 6 คน จำนวน 2 เขต รวมทั้งหมด 12 คน

|  |  |  |
| --- | --- | --- |
| ลำดับที่ | ชื่อ- นามสกุล | ตำแหน่ง |
| 1. | นายอนุชา แวววรรณจิตร | สมาชิกสภาเทศบาล เขต 2ประธานสภาเทศบาล |
| 2. | นายจิระวุธ เรืองฤทธิ์ | สมาชิกสภาเทศบาล เขต 2 |
| 3. | นางสาวกะสมา ดาราพงศ์ | สมาชิกสภาเทศบาล เขต 1 |
| 4. | นายซุโกร หวันบวช | สมาชิกสภาเทศบาล เขต 1 |
| 5. | นายทวีรักษ์ ถวายเทียน | สมาชิกสภาเทศบาล เขต 1 |
| 6. | นางอารีฝะ เหมือนกู้ | สมาชิกสภาเทศบาล เขต 1 |
| 7. | นายอุทัย ดำแม็ง | สมาชิกสภาเทศบาล เขต 1 |
| 8. | นายหยา โต้ะเต้ | สมาชิกสภาเทศบาล เขต 2 |
| 9. | นายจรูญ แสงมณี | สมาชิกสภาเทศบาล เขต 2 |
| 10. | นายหร่อเขวน ขุนทิพย์บุญยัง | สมาชิกสภาเทศบาล เขต 1 |
| 11. | นายรักพงษ์ ทองขาว | สมาชิกสภาเทศบาล เขต 2 |
| 12. | นายวิจำ ชนะสิทธิ์ |  |

2.2 การเลือกตั้ง

**สถิติข้อมูลผู้มาใช้สิทธิเลือกตั้งผู้บริหารท้องถิ่น สมาชิกสภาท้องถิ่น**

|  |  |  |  |  |  |
| --- | --- | --- | --- | --- | --- |
| **ประเภทการเลือกตั้ง** | **ผู้มีสิทธิเลือกตั้งในบัญชีรายชื่อ** | **ผู้มาใช้สิทธิเลือกตั้ง** | **บัตรดี** | **บัตรเสีย** | **บัตรไม่ประสงค์ลงคะแนน** |
| ผู้บริหารท้องถิ่น | 5,143 | 4,498 | 4,406 | 60 | 32 |
| คิดเป็นร้อยละ 87.45 |  |  |  |  |
| สมาชิกสภา เขต 1 | 2,597 | 2,289 | 2,211 | 64 | 14 |
| คิดเป็นร้อยละ 88.14 |  |  |  |  |
| สมาชิกสภา เขต 2 | 2,546 | 2,208 | 2,155 | 41 | 12 |
| คิดเป็นร้อยละ 86.72 |  |  |  |  |

**3. ประชากร**

 3.1 ข้อมูลเกี่ยวกับจำนวนประชากร

|  |  |  |  |
| --- | --- | --- | --- |
| **หมู่ที่** | **2561** | **2562** | **2563** |
| **จำนวนประชากร** | **ชาย** | **หญิง** | **จำนวนครัวเรือน** | **ชาย** | **หญิง** | **จำนวนครัวเรือน** | **ชาย** | **หญิง** |
| 1 | 726 | 349 | 377 | 724 | 347 | 377 |  716 | 345 | 371 |
| 2 | 1,165 | 568 | 597 | 1,179 | 585 | 594 | 1,186 | 584 | 602 |
| 3 | 88 | 37 | 51 | 89 | 39 | 50 | 87 | 39 | 48 |
| 4 | 35 | 17 | 18 | 34 | 17 | 17 | 34 | 17 | 17 |
| 5 | 1,211 | 615 | 596 | 1,228 | 617 | 611 | 1,239 | 622 | 617 |
| 6 | 701 | 332 | 369 | 700 | 331 | 369 | 704 | 333 | 371 |
| 7 | 1,069 | 549 | 520 | 1,069 | 553 | 516 | 1,075 | 558 | 517 |
| 8 | 698 | 350 | 348 | 702 | 362 | 340 | 693 | 357 | 336 |
| 9 | 656 | 325 | 331 | 664 | 330 | 334 | 676 | 337 | 339 |
| 10 | 494 | 254 | 240 | 502 | 257 | 245 | 511 | 261 | 250 |
| 11 | 161 | 78 | 83 | 159 | 76 | 83 | 163 | 80 | 83 |
| 12 | 64 | 29 | 35 | 65 | 30 | 35 | 62 | 28 | 34 |

ข้อมูล ณ วันที่ 1 ตุลาคม 2564

3.2 ช่วงอายุและจำนวนประชากร

|  |  |  |  |  |
| --- | --- | --- | --- | --- |
| **หมู่ที่** | **ช่วงอายุ 0 - 17** | **ช่วงอายุ 18 - 60** | **61 ปีขึ้นไป** | **รวมทั้งหมด** |
| **ชาย**  | **หญิง** | **ชาย** | **หญิง** | **ชาย** | **หญิง** |
| 1 | 83 | 76 | 202  | 217  |  62  | 73 | 713 |
| 2 | 176 | 198 | 378 | 351 | 46 | 56 | 1,205 |
| 3 | 9 | 12 | 26 | 29 | 4 | 9 | 89 |
| 4 |  2  | 1 | 12 | 13 | 3 | 3 | 34  |
| 5 | 166 | 178 | 403 | 375 | 58 | 57 | 1,237 |
| 6 | 85 | 66  | 213 | 238 | 41 | 68 | 711 |
| 7 |  168  | 132 | 322 | 319  |  62  | 66 | 1,069 |
| 8 | 109 | 84 | 220 | 215 | 31  | 38 | 697 |
| 9 |  69 | 79 | 232 | 208 | 41 | 52 | 681 |
| 10 | 76 | 57 | 165 | 167 | 20 | 27 | 512 |
| 11 | 19 | 19 | 54 | 62 | 9 | 5 | 168 |
| 12 | 7 | 8 | 17 | 21 | 4 | 5 | 62 |

ข้อมูล ณ วันที่ 1 ตุลาคม 2564

**4. สภาพทางสังคม**

4.1 การศึกษา

ภายในเขตพื้นที่ของเทศบาลตำบลเขาหัวช้าง มีศูนย์พัฒนาเด็กเล็กที่อยู่ในความรับผิดชอบของเทศบาลตำบลเขาหัวช้างจำนวน 4 ศูนย์ ได้แก่ ศูนย์พัฒนาเด็กเล็กบ้านควนอินนอโม ศูนย์พัฒนาเด็กเล็กบ้านโหล๊ะเหรียง ศูนย์พัฒนาเด็กเล็กเทศบาลตำบลเขาหัวช้าง เพื่อรองรับและเตรียมความพร้อมการเข้าสู่ช่วงวัยประถมศึกษา ซึ่งในพื้นทีของเทศบาลตำบลเขาหัวช้าง มีโรงเรียนในระดับประถมศึกษาจำนวน 3 โรงเรียนด้วยกัน คือ โรงเรียนบ้านควนอินนอโม ตั้งอยู่ในพื้นที่หมู่ที่ 7 ตำบลตะโหมด รองรับนักเรียนในพื้นที่หมู่ที่ 7 หมู่ที่ 8 และหมู่ที่ 10 โรงเรียนวัดโหล๊ะจันกระ ตั้งอยู่ในพื้นที่หมู่ที่ 6 นอกจากจะสอนเรียนในระดับชั้นประถมศึกษาและยังเป็นโรงเรียนที่มีการจัดการการเรียนการสอนให้กับเด็กนักเรียนขยายโอกาสในช่วงมัธยมต้นด้วย รองรับเด็กนักเรียนในพื้นที่หมู่ที่ 6 ตำบลตะโหมดและพื้นที่หมู่ที่ 9 ตำบลคลองเฉลิม อำเภอกงหรา ด้วย โรงเรียนบ้านหัวช้าง เป็นโรงเรียนที่สอนในระดับประถมศึกษา ที่รองรับเด็กนักเรียนในพื้นที่ หมู่ที่ 2 บ้านหัวช้างและพื้นที่หมู่ที่ 5 บ้านคลองนุ้ย และมีโรงเรียนเอกชนที่สอนศาสนาและสายสามัญควบคู่ไปด้วย คือโรงเรียนมุสลิมวิทยา มูลนิธิ ตั้งอยู่ในพื้นที่หมู่ที่ 7 บ้านควนอินนอโม เป็นโรงเรียนที่เปิดสอนตั้งแต่อนุบาลจนถึงมัธยมศึกษาปีที่ 6 ซึ่งเป็นโรงเรียนที่รองรับเด็กนักเรียนในพื้นที่เทศบาลตำบลเขาหัวช้างแล้วยังรองรับนักเรียนที่มาเรียนจากพื้นที่ต่างๆในระดับจังหวัดและจังหวัดใกล้เคียงและยังมีเด็กนักเรียนส่วนหนึ่งในพื้นที่ที่ออกไปเรียนนอกพื้นที่โดยมีรถรับส่งเข้ามาบริการ ทำให้การจัดการศึกษาในพื้นที่มีหลากหลายรูปแบบ

**ข้อมูลการศึกษา**

|  |  |  |  |  |  |
| --- | --- | --- | --- | --- | --- |
| ประเภทสถานศึกษา | จำนวนห้องเรียน(ห้อง) | จำนวนนักเรียน(คน) | จำนวนครู อาจารย์/ผดด.(คน) | ครู :นักเรียน | ห้องเรียน :นักเรียน |
| ศูนย์พัฒนาเด็กเล็ก1. ศพด.บ้านควนอินนอโม
 | 3 | 41 | 6 | 1 : 7 | 1. : 14
 |
| 1. ศพด.เทศบาลตำบลเขาหัวช้าง
 | 3 | 38 | 3 | 1 : 13 | 1 : 13 |
| 1. .ศพด.บ้านโหล๊ะเหรียง
 | 2 | 35 | 4 | 1 : 9 | 1 : 17 |
| รวม | 8 | 114 | 13 | 3 : 29 | 3 : 44 |

ข้อมูล ณ วันที่ 1 ตุลาคม 2564

4.2 สาธารณสุข

ประชากรส่วนใหญ่ในพื้นที่ใช้บริการจากโรงพยาบาลส่งเสริมสุขภาพประจำตำบลซึ่งเป็นหน่วยบริการขั้นพื้นฐานในพื้นที่ มีจำนวน 3 แห่งด้วยกัน

1. โรงพยาบาลส่งเสริมสุขภาพตำบลบ้านควนอินนอโม (รพ.สต.บ้านควนอินนอโม)ตั้งอยู่หมู่ที่ 7 ซึ่งเป็นการบริการประชาชนในเขตพื้นที่หมู่ที่ 6 หมู่ที่ 7 หมู่ที่ 8 และหมู่ที่ 10 โดยมีการส่งเสริมดูแลในเรื่องของสุขภาพเบื้องต้นผ่านกิจกรรมการรณรงค์ต่างๆของ อสม ในพื้นที่เพื่อเป็นการป้องกันโรคต่างๆ

2. โรงพยาบาลส่งเสริมสุขภาพตำบลบ้านคลองนุ้ย (รพ.สต.บ้านคลองนุ้ย) ตั้งอยู่หมู่ที่ 5 ซึ่งเป็นการให้บริการประชาชนพื้นที่หมู่ที่ 2 หมู่ที่ 5 โดยมีกิจกรรมการส่งเสริมป้องกันโรคและกรดูแลรักษาผู้ป่วยเบื้องต้น 3. โรงพยาบาลส่งเสริมสุขภาพตำบลตะโหมด ตั้งอยู่หมู่ที่ 9 ในเขตพื้นที่เทศบาลตำบลตะโหมด แต่ประชากรในพื้นที่หมู่ที่ 9 หมู่ที่ 12 ใช้บริการในพื้นที่ในส่วนหนึ่งประชาชนก็ใช้บริการการรักษาโรคจากโรงพยาบาลตะโหมด เป็นโรงพยาบาลในระดับอำเภอที่สามารถให้การรักษาประชาชนในพื้นที่ได้ในส่วนเทศบาลตำบลเขาหัวช้าง มีรถฉุกเฉินที่ให้บริการประชาชนที่ต้องการใช้รถในการเคลื่อนย้ายผู้ป่วยฉุกเฉินโดยบริการ 24 ชั่วโมงการส่งเสริมป้องกัน มีกองทุนสุขภาพประจำตำบลที่เป็นส่วนในการส่งเสริมการจัดกิจกรรมรณรงค์ให้ประชาชนดูแลสุขภาพ

4.3 อาชญากรรม

ในพื้นที่เทศบาลตำบลเขาหัวช้าง คดีอาชญากรรมไม่ค่อยจะมี ส่วนมากเป็นคดีลักเล็กขโมยน้อย เป็นการขโมยพืชผลทางการเกษตร ยางพารา ผลไม้ เป็นต้น มีการทะเลาะวิวาทบ้าง การลักขโมยรถจักรยานยนต์ แต่ไม่มาก คดีอาชญากรรมใหญ่ไม่ค่อยมีในพื้นที่

4.4 ยาเสพติด

ปัญหายาเสพติดเป็นปัญหาที่มีทุกพื้นที่ ในพื้นที่เขตเทศบาลตำบลเขาหัวช้าง ปัญหายาเสพติดจะเป็นปัญหาที่สร้างความเดือดร้อนให้กับประชาชนในพื้นที่ ส่วนมากจะเป็นยาเสพติดประเภทน้ำกระท่อมในกลุ่มวัยรุ่น ซึ่งมีเกือบทุกหมู่บ้าน เทศบาลก็มีศูนย์แก้ไขปัญหายาเสพติดที่คอยให้ความรู้ และมีกิจกรรมจัดอบรมให้ความรู้กับเยาวชนในพื้นที่

**5. ระบบบริการพื้นฐาน**

 5.1 การคมนาคมขนส่ง

เทศบาลตำบลเขาหัวช้าง มีเส้นทางคมนาคมขนส่งในพื้นที่ที่เชื่อมต่อเส้นทางสายต่างๆไว้ด้วยกันเป็นเครือข่ายการเดินทางแต่ละหมู่บ้าน โดยใช้เส้นทางสายหลักจากพื้นที่ภายนอกที่เข้ามาเป็นถนนสายกงหรา- ป่าบอน โดยตัดผ่านเส้นทางสายเอเชียบริเวณสี่แยกป่าบอน ไปตลอดเส้นทางที่บ้านคลองหมวย เทศบาลตั้งอยู่ในพื้นที่ หมู่ที่ 5 บ้านคลองนุ้ย ตำบลตะโหมด อำเภอตะโหมด จังหวัดพัทลุง และอีกเส้นทางสามารถใช้เส้นทางสายแม่ขรี – กงหรา ผ่านเข้าทางสี่แยกโหล๊ะจังกระ บริเวณหมู่ที่ 5 ผ่านเข้าทางเส้นทางป่าบอน – คลองหมวยได้เช่นกัน อีกเส้นทางที่สามารถใช้เข้ามาทางแม่ขรีผ่านบริเวณวัดตะโหมด เข้าสู่เส้นทางพื้นที่เทศบาลตะโหมด ออกมาถึงพื้นที่หมู่ที่ 5 ยังสำนักงานเทศบาลตำบลเขาหัวช้าง และในพื้นที่ยังมีเส้นทางถนนหลายสานที่เชื่อมเส้นทางการเดินทางระหว่างหมู่บ้านต่อหมู่บ้าน ระหว่างพื้นที่ตำบล โดยส่วนมากถนนในพื้นที่ที่เชื่อมต่อหมู่บ้านจะเป็นถนนคอนกรีตและลาดยาง มีบางเส้นที่ยังเป็นถนนที่บดอัดซึ่งในช่วงฤดูฝนก็เป็นปัญหาอุปสรรคในการเดินทางพอสมควร

5.2 การไฟฟ้า

ประชาชนส่วนใหญ่ในพื้นที่มีไฟฟ้าใช้เกือบครบทุกครัวเรือน มีปัญหาบางครัวเรือนเพียงไม่มีเสาไฟฟ้าแรงต่ำในการตั้งหม้อและเมื่อก่อนมีเพียงบางส่วนในเขตพื้นที่หมู่ที่ 9 บ้านท่าช้าง ประมาณ 60 ครัวเรือน ที่ยังใช้โซลาเซลล์ แต่ในปีงบประมาณ พ.ศ.2560 ทางเทศบาลไปประสานไปยังการไฟฟ้าในการสำรวจและขยายเขตไฟฟ้า พร้อมด้วยอุดหนุนงบประมาณเพื่อการต่อระบบไฟฟ้าไปยังครัวเรือนที่ยังไม่มีไฟฟ้าใช้ อยู่ในช่วงของการดำเนินการ ในส่วนของไฟฟ้าสาธารณะที่ใช้ตามพื้นถนนก็มีบางพื้นที่หมู่บ้านที่มีไม่เพียงพอต้องเพิ่มเติมอีกหลายจุดเพื่อความปลอดภัยในชีวิตและทรัพย์สินของประชาชน

5.3 การประปา

ระบบการจัดการประปาของเทศบาลมีการจัดการด้วยเทศบาลเองในพื้นที่เกือบทุกหมู่บ้าน มีเพียงหมู่ที่ 6 บ้านวัดโหล๊ะจันระและพื้นที่หมู่ที่๑๐ บ้านทุ่งสบายที่บริหารจัดการโดยกลุ่มองค์กรจัดการน้ำในพื้นที่ของตนเอง ระบบประปาของหมู่บ้าน เป็นระบบหอถังและประปาผิวดิน บางพื้นที่ก็ใช้แหล่งน้ำดิบจากอ่างเก็บน้ำคลองหัวช้าง อันเนื่องมาจากพระราชดำริปัญหาระบบประปาที่เกิดขึ้นส่วนมากจะเป็นปริมาณที่เข้าสู่ระบบไม่เป็นที่เพียงพอ และในเรื่องความสะอาดก็มีระบบดูแลอย่างดี

**ระบบประปา**

|  |  |  |
| --- | --- | --- |
| **ลำดับที่** | **ระบบประปา** | **พื้นที่ใช้ประโยชน์** |
| 1. | บ่อบาดาล 2 บ่อ / หอถังแชมเปญ 20 คิว1ถังพร้อมถังกรอง1ถัง | หมู่ที่ 1 |
| 2. | บ่อบาดาล 5 บ่อ / หอถังแชมเปญ20คิว2ถัง / หอถังเชมเปญ12คิว1ถัง / หอถังไฟเบอร์กลาส2คิว1ถัง / ถังกรอง3ถัง | หมู่ที่ 2 |
| 3. | บ่อบาดาล2บ่อ / หอถังแชมเปญ 20คิว2ถัง / ถังกรอง1ถัง | หมู่ที่ 3 |
| 4. | ระบบประปาภูเขา | หมู่ที่ 4 |
| 5. | บ่อบาดาล2บ่อ / ประปาผิวดิน1สระ / หอถังเชมเปญ20คิว2ถัง / ถังกรอง2ถัง | หมู่ที่ 5 |
| 6. | ประปาภูเขา | หมู่ที่ 6 |
| 7. | บ่อบาดาล4บ่อ / ผิวดินสูบในคลอง2จุด / หอถังเชมเปญ20คิว2ถัง / หอถังแชมเปญ30คิว1ถัง / หอถังแชมเปญ12คิว1ถัง / ถังกรอง2ถัง | หมู่ที่ 7 |
| 8. | บ่อบาดาล3บ่อ / หอถังแชมเปญ20คิว1ถัง / หอถังแชมเปญ30คิว1ถัง / หอถังไฟเบอร์กลาส2คิว1ถัง / ถังกรอง2ถัง | หมู่ที่ 8 |
| 9. | บ่อบาดาล1บ่อ / ประปาผิวดิน1สระ / ถังกรอง1 | หมู่ที่ 9,12 |
| 10 | ประปาหมู่บ้านบ่อบาดาล3บ่อ / หอถังไฟเบอร์กลาส8คิว1จุด / หอถังไฟเบอร์กลาส2คิว1ถัง | หมู่ที่ 10 |
| 11 | บ่อบาดาล1บ่อ / ถังไฟเบอร์กลาส2คิว1ถัง | หมู่ที่ 11 |

ข้อมูลงานประปา วันที่ 1 ตุลาคม 2564

**5.4 โทรศัพท์**

 ประชาชนส่วนใหญ่ในพื้นที่ใช้โทรศัพท์เคลื่อนที่หรือโทรศัพท์มือเป็นหลัก มีส่วนน้อยในพื้นที่ที่มีตู้โทรศัพท์หยอดเหรียญ

**5.5 ไปรษณีย์หรือการสื่อสารหรือการขนส่ง และวัสดุ ครุภัณฑ์**

 การขนส่งพัสดุ ครุภัณฑ์ ไปรษณีย์จะบุรุษไปรษณีย์จากอำเภอตะโหมด ที่คอยให้บริการเข้าส่งเอกสาร สื่อ พัสดุต่างๆในพื้นที่

**6. ระบบเศรษฐกิจ**

**6.1 การเกษตร**

ประชาชนส่วนใหญ่ในพื้นที่ประกอบอาชีพทางการเกษตร การทำสวนยางพาราและการทำสวนผลไม้ ด้วยสภาพพื้นที่เกือบทั้งหมดติดริมเทือกเขาบรรทัด ทำให้การทำการเกษตรผูกโยงกับทรัพยากรธรรมชาติในพื้นที่ มีบางพื้นที่ในเขตหมู่ที่ 1 หมู่ที่ 3 หมู่ที่ 4 และหมู่ที่ 12 ที่ยังพื้นที่ทำนาอยู่ ซึ่งการทำนาในพื้นที่จะเน้นเป็นนาอินทรีย์ที่ปลอดการใช้สารเคมีในการทำ และเน้นการทำนาไว้กินเองมากกว่าการทำเพื่อการขายและพื้นที่ส่วนใหญ่ของเทศบาลจะทำการเกษตรสวนยางพาราและสวนผลไม้ โดยสวนยางพาราจะเป็นหลักและมีการทำสวนผลไม้เพิ่มเติม รายได้ส่วนใหญ่ก็มาจากสวนยางพารา เมื่อราคายางลดต่ำลง การเกษตรก็เปลี่ยนมาเป็นการเกษตรผสมผสานที่ปลูกหลายๆอย่างในพื้นที่เดียวกัน โดยน้อมนำปรัชญาเศรษฐกิจพอเพียงมาปรับใช้ในพื้นที่ ปัญหาที่พบมากที่สุดในพื้นที่คือปริมาณผลผลิตที่มากในช่วงระยะเวลาที่ออกผลพร้อมกัน ทำให้ราคาพืชผลทางการเกษตรตกต่ำ เกษตรกรไม่สามารถพยุงราคาให้อยู่ในจุดคุ้มทุนได้

**6.2 การประมง**

ในพื้นที่ไม่มีการทำอาชีพการประมงมีการเลี้ยงปลาในกระชังบริเวณอ่างเก็บน้ำคลองหัวช้าง

**6.3 การปศุสัตว์**

การปศุสัตว์ในพื้นที่ ส่วนมากจะเลี้ยงกันเองตามครัวเรือน ไม่ว่าจะเป็นการเลี้ยงวัว เลี้ยงหมู เลี้ยงไก่ ซึ่งเป็นอาชีพเสริมจากอาชีพหลักที่ประกอบการทำสวนยางพาราอยู่แล้ว ซึ่งสภาพพื้นที่เหมาะแก่การเลี้ยงสัตว์อยู่แล้ว มีพื้นที่สวนยาง ในระยะหลังมีการเลี้ยงแบบมีระบบมากขึ้น มีการทำแปลงหญ้าในการให้ความสะดวก มีระบบฟาร์มปิดเข้ามาในพื้นที่เป็นอาชีพหลักให้กับเกษตรกร ไม่ว่าจะเป็นฟาร์มหมู ฟาร์มไก่ ทำให้มีการเปลี่ยนสภาพที่ดินเป็นฟาร์มขนาดใหญ่ในพื้นที่ ในส่วนของการเลี้ยงปลามีการเลี้ยงปลาไว้กินเองและขายกันเองตามตลาดนัดในชุมชน

**6.4 การบริการ**

 มีการบริการการท่องเที่ยวในพื้นที่ผ่านกลุ่มองค์กรจัดการท่องเที่ยวในชุมชน ที่มีโฮมสเตย์ไว้สำหรับผู้ที่เข้ามาท่องเที่ยว และพักผ่อน มีบริการห้องประชุมเล็กๆในพื้นที่ สามารถติดต่อผ่านทางสำนักงานเทศบาลตำบลเขาหัวช้างได้

**6.5 การท่องเที่ยว**

ในพื้นที่มีแหล่งท่องเที่ยวมากมายที่เป็นแหล่งการจัดการท่องเที่ยวเชิงนิเวศตะโหมด เกิดจากความต้องการที่จะป้องกันรักษาทรัพยากรของชุมชนเอาไว้ โดยใช้การท่องเที่ยวเป็นเครื่องมือ แต่สำหรับการจัดการทรัพยากรธรรมชาติที่ดีที่สุดคือการไม่เข้าไปยุ่งเกี่ยวกับธรรมชาติ แต่ปล่อยให้ธรรมชาติจัดการกันเอง แต่เมื่อใดคนเข้าไปยุ่งเกี่ยวกับธรรมชาติหรือเข้าไปจัดการใช้ประโยชน์จนขาดความสมดุลแล้ว จะต้องใช้เวลายาวนานจึงจะกลับคืนสู่สภาพเดิม

การจัดการท่องเที่ยวก็เช่นกัน ถือว่าเป็นการใช้ทรัพยากรที่มีอยู่อย่างจำกัดของชุมชน หากมีการใช้ไม่ถูกหลักวิธีแล้ว ก็มีแต่จะทำให้เกิดความเสียหายมากขึ้น ดังนั้นจำเป็นที่จะต้องนำความรู้ในการบริหารจัดการการท่องเที่ยวที่มีความเหมาะสมต่อสภาพพื้นที่ เพื่อนำไปสู่การพัฒนาการท่องเที่ยวที่ยั่งยืน

อำเภอตะโหมด จังหวัดพัทลุง เป็นอำเภอที่อยู่ติดบริเวณเทือกเขาบรรทัดสภาพภูมิประเทศเป็นพื้นที่ราบสูงลาดต่ำไปทางทิศตะวันออก สภาพป่าอุดมสมบูรณ์ มีแหล่งท่องเที่ยว น้ำตก วัฒนธรรมประเพณีอันดีงามสืบทอดมาแต่โบราณกาล

**6.6 อุตสาหกรรม**

ระบบการผลิตอุตสาหกรรมในพื้นที่ไม่มี มีเพียงกิจการขนาดเล็กที่เป็นการประกอบการเพื่อการสร้างรายได้ในระดับครัวเรือนเป็นหลัก ในเชิงพาณิชย์และการอาชีพเป็นหลัก

**6.7 การพาณิชย์และกลุ่มอาชีพ**

**การประกอบการพาณิชย์**

|  |  |  |  |
| --- | --- | --- | --- |
| **ลำดับที่** |  **ประเภท**  | **จำนวน(ราย)** | **หมายเหตุ** |
| 1 | ร้านค้าชุมชน/ขายของเบ็ดเตล็ด | 33 |  |
| 2 | รับซื้อน้ำยางสด | 20 |  |
| 3 | ตู้น้ำมันหยอดเหรียญ | 7 |  |
| 4 | ร้านจำหน่ายเสื้อผ้า | 2 |  |
| 5 | ร้านให้บริการอินเตอร์เน็ต | 4 |  |
| 6 | รับซื้อและจำหน่ายไม้ยางพารา | 3 |  |
| 7 | ร้านขายเครื่องเขียน | 4 |  |
| 8 | ร้านจำหน่ายเครื่องใช้ไฟฟ้า | 1 |  |
| 9 | รับทำไวนิล | 1 |  |
| 10 | จำหน่ายน้ำแข็งหลอด | 1 |  |
| 11 | ร้านขายข้าวสาร | 1 |  |
| 12 | จำหน่ายแก๊ส | 1 |  |
| 13 | ร้านขายอาหารตามสั่ง/เครื่องดื่ม | 4 |  |
| 14 | จำหน่ายวัสดุก่อสร้าง | 6 |  |
| 15 | จำหน่ายอะไหล่รถจักรยานยนต์ | 3 |  |
| 16 | การเลื่อยไม้ | 1 |  |
| 17 | การขายส่งสัตว์มีชีวิต | 2 |  |
| 18 | การผลิตโครงสร้างที่ใช้ในการก่อสร้างประกอบอาคาร | 2 |  |
| 19 | ร้านจำหน่ายเฟอร์นิเจอร์ไม้ | 2 |  |
| 20 | ร้านจำหน่ายอาหารเช้า | 2 |  |

ที่มา : งานจดทะเบียนประกอบกิจการพาณิชย์ ข้อมูล ณ วันที่ 1 ตุลาคม 2564

**7. เศรษฐกิจพอเพียง (ด้านการเกษตรและแหล่งน้ำ)**

7.1 ข้อมูลพื้นฐานของหมู่บ้านหรือชุมชน

พื้นที่เทศบาลตำบลเขาหัวช้าง ตั้งอยู่ในพื้นที่ตำบลตะโหมด อำเภอตะโหมด จังหวัดพัทลุง ประกอบด้วย 12 หมู่บ้าน มีบางหมู่บ้านที่อยู่ในเขตเทศบาลตำบลตะโหมด

1. หมู่ที่ 1 บ้านทุ่งโพธิ์
2. หมู่ที่ 2 บ้านหัวช้าง
3. หมู่ที่ 3 บ้านสายควน
4. หมู่ที่ 4 บ้านโพธิ์
5. หมู่ที่ 5 บ้านคลองนุ้ย
6. หมู่ที่ 6 บ้านวัดโหล๊ะจันกระ
7. หมู่ที่ 7 บ้านควนอินนอโม
8. หมู่ที่ 8 บ้านโหล๊ะเหรียง
9. หมู่ที่ 9 บ้านป่าพงศ์
10. หมู่ที่ 10 บ้านทุ่งสบาย
11. หมู่ที่ 11 บ้านนาส้อง
12. หมู่ที่ 12 บ้านในโป๊ะ

7.2 ข้อมูลด้านการเกษตร

ประชากรส่วนใหญ่ในพื้นที่ทำการเกษตร การทำสวนยางพารา การทำสวนผลไม้และการทำนาใน

ในบางพื้นที่ โดยภาพรวมพื้นที่ส่วนมากเป็นพื้นที่ทางการเกษตรและการประกอบอาชีพที่เป็นที่อยู่อาศัยด้วย

7.3 ข้อมูลด้านแหล่งน้ำทางการเกษตร

พื้นที่หมู่ที่ 1 บ้านทุ่งโพธิ์

1. คลองกง

2. ห้วยสอ

3. ฝายน้ำล้นบ้านทุ่งโพธิ์

4 .ฝายน้ำล้น

พื้นที่หมู่ที่ 2 บ้านหัวช้าง

1. อ่างเก็บน้ำคลองหัวช้าง อันเนื่องมาจากพระราชดำริ
2. คลองหัวช้าง

พื้นที่หมู่ที่ 3 บ้านสายควน

1. สระน้ำ
2. หนองแม่ใหญ่

พื้นที่หมู่ที่ 4 บ้านโพธิ์

1. คลองตะโหมด
2. ห้วยลำตรน

พื้นที่หมู่ที่ 5 คลองนุ้ย

1. คลองกง
2. คลองในโป๊ะ

พื้นที่หมู่ที่ 6 บ้านโหล๊ะจันกระ

1. คลองโหล๊ะจังกระ

พื้นที่หมู่ที่ 7 บ้านควนอินนอโม

1. คลองควนอินนอโม
2. ฝายน้ำล้นบ้านควนอินนอโม

พื้นที่หมู่ที่ 8 บ้านโหล๊ะเหรียง

1. คลองหัวช้าง
2. ฝายน้ำล้นบ้านโหล๊ะเหรียง

พื้นที่หมู่ที่ 9 บ้านป่าพงศ์

1. ฝายน้ำล้นบ้านท่าช้าง
2. ฝายน้ำล้นบ้านป่าพงศ์
3. คลองกง

พื้นที่หมู่ที่ 10 บ้านทุ่งสบาย

1. ห้วยหาร

พื้นที่หมู่ที่ 11 บ้านนาส้อง

1. คลองตะโหมด

พื้นที่หมู่ที่ 12 บ้านในโป๊ะ

1. ฝายชะลอน้ำในปะ
2. คลองกง

7.4 ข้อมูลด้านแหล่งน้ำกิน น้ำใช้ (หรือเพื่อการอุปโภค บริโภค)

 สำหรับแหล่งน้ำกิน น้ำใช้ในพื้นที่เทศบาลตำบลเขาหัวช้างจะมีแหล่งน้ำธรรมชาติที่ใช้สำหรับการอุปโภค น้ำเพื่อการบริโภคส่วนมากใช้น้ำระบบประปาหอถัง จะมีบ้างบางพื้นที่ที่ใช้น้ำจากแหล่งน้ำที่เป็นแหล่งน้ำธรรมชาติ

**8. ศาสนา ประเพณี วัฒนธรรม**

8.1 การนับถือศาสนา

 ประชากรส่วนใหญ่ในพื้นที่นับถือศาสนาอิสลามประมาณ 70% ที่เหลือก็นับถือศาสนาพุทธ แต่มีกิจกรรมที่ร่วมกันทำในหลายกิจกรรม โดยศาสนาสถานในพื้นที่ที่มี

วัด มี 1 แห่ง วัดโหล๊ะจันกระตั้งอยู่หมู่ที่ 6

 มัสยิดมี 6 แห่ง

 มัสยิดนูรุลฮาบิดีน ตั้งอยู่หมู่ที่ 2

 มัสยิดนูหรนฮูดา ตั้งอยู่หมู่ที่ 5

 มัสยิดบ้านต้นเลียบ ตั้งอยู่หมู่ที่ 5

มัสยิดนูรุลอิสลาม ตั้งอยู่หมู่ที่ 7

 มัสยิดสมบูรณ์ศาสตร์ ตั้งอยู่หมู่ที่ 8

 มัสยิดห้วยหาร ตั้งอยู่หมู่ที่ 10

8.2 ประเพณีและงานประจำปี

มรดกทางวัฒนธรรมที่ปรากฏในชุมชนตะโหมด นับเป็นสิ่งที่มีคุณค่าที่คนรุ่นหลังได้สืบค้นและสืบทอดความเป็นมาของชุมชนตะโหมด เรื่องราวความเป็นมาของชุมชน แสดงถึงความเจริญรุ่งเรือง หรือในทางกลับกันอาจสะท้อนถึงสภาพความเสื่อมถอยของยุคสมัยได้วัฒนธรรมของชุมชนตะโหมด เท่าที่ปรากฏมีดังนี้

 - แหล่งโบราณคดี

 - ขนบธรรมเนียมประเพณี

 - ภาษาและวรรณกรรม

**แหล่งโบราณคดี**

 **1. วัดถ้ำหัวช้าง**

 เป็นวัดร้างตั้งอยู่ภายในถ้าที่เขาพระ บ้านหัวช้าง ตำบลตะโหมด เป็นวัดที่สร้างขึ้นตั้งแต่สมัยอยุธยา ปรากฏหลักฐานในเพลาวัดเขียนบางแก้ว ว่าเป็นวัดที่ขึ้นกับคณะป่าแก้วหัวเมืองพัทลุง ภายในถ้ำมีร่องรอยพระพุทธรูปหลายองค์ แต่เป็นที่น่าเสียดาย พระพุทธรูปเหล่านั้นได้ถูกทำลายไปเกือบหมดสิ้น

**2. หลุมฝังศพทวดโต๊ะละหมาด**

ตั้งอยู่บนเนินควนเส้นทางเข้าออกหมู่บ้าน หมู่ที่ 3 ตำบลตะโหมด เป็นสถานที่ฝังศพของบรรพบุรุษของชาวตะโหมดทั้งไทยพุทธและไทยมุสลิม ในช่วงเทศกาลสงกรานต์ประชาชนทั้งไทยพุทธและไทยมุสลิม จะไปร่วมทำบุญกันเป็นประจำทุกปี

 **3. พระหมิด**

 เป็นพระพุทธรูปสำริดศิลปะพม่า ขนาดหน้าตัก 45 เซนติเมตร ตำนานเล่าว่าเป็นพระพุทธรูปที่อดีตเจ้าอาวาส พระอธิการช่วย อินทรโร นำมาจากประเทศพม่า แต่ที่ฐานมีคำจารึกด้วยอักษรไทย (ซึ่งน่าจะจารึกขึ้นภายหลัง) ว่า “ ภระคนจรสางรบภระปัตติมากรสักหราชล่วง 2443 ปี) อ่านได้ความว่า พระคุณจรสร้างรูปพระปฏิมากรศักราชล่วง 2443 ปี ปัจจุบันประดิษฐานอยู่ที่ศาลาการเปรียญวัดตะโหมด

**4. พระพุทธรูปปางมารวิชัย**

 หล่อด้วยสำริด ขนาดหน้าตักกว้าง 67 เซนติเมตร สูง 109 เซนติเมตร มีคำจารึกด้วยอักษรไทยว่า พระสมุห์ปาน อุปัชฌาย์ พร้อมด้วยอุบาสกอุบาสิกา สร้างขึ้นเมื่อ พ.ศ. 2481 เมื่อก่อน

เป็นพระประธานอยู่ในพระอุโบสถหลังเก่าของวัดตะโหมด ปัจจุบันประดิษฐานอยู่ที่พระอุโบสถหลังใหม่ของวัดตะโหมด

 **5. พระพุทธรูปสำริดศิลปะอู่ทอง**

 เป็นพระพุทธรูปปางมารวิชัย ขนาดหน้าตักกว้าง 20 เซนติเมตร ขุดพบในวัดเหนือ (ร้าง) เป็นพระพุทธรูปที่มีความเก่าแก่และงดงามมากที่สุดของชุมชนตะโหมด ปัจจุบันประดิษฐานอยู่ที่กุฏิเจ้าอาวาสวัดตะโหมด

**เอกลักษณ์ของท้องถิ่น**

เอกลักษณ์ของท้องถิ่น หมายถึง สิ่งที่ดีหรืองดงามอันแสดงลักษณะที่พิเศษที่ปรากฏอย่างเด่นชัดของกลุ่มคนตะโหมด ที่มีความโดเด่นเฉพาะตัวหรือเฉพาะสังคมที่ไม่เหมือนกับของผู้อื่น ประมวลได้จากสิ่งที่มีอยู่ทั้งทางธรรมชาติ และทางวัฒนธรรม

8.3 ภูมิปัญญาท้องถิ่น ภาษาถิ่น

ภูมิปัญญาท้องถิ่นในพื้นที่มีหลากหลาย เพราะส่วนมากคนในพื้นที่ใช้ชีวิตอยู่กับทรัพยากรธรรมชาติ ไม่ว่าจะเป็นการดูแลน้ำ ป่า การใช้ชีวิตที่ผูกโยงร้อยอยู่กับสภาพพื้นที่ จะเห็นการทำฝายชะลอน้ำที่ใช้ภูมิปัญญาในการกักเก็บน้ำไว้ใช้ในยามฤดูแล้ง และเป็นการป้องกันปัญหาความรุนแรงของน้ำในช่วงฤดูน้ำหลาก ฝายน้ำหรือธนาคารน้ำที่คนในพื้นที่ใช้เรียกสามารถสร้างพื้นที่การเรียนรู้ให้กับผู้คนอย่างมากมาย และสามารถทำให้ส่งผลต่อการดำรงชีวิตของคนในพื้นที่ให้มีสภาพที่ดีขึ้นจากการเกษตรที่มีน้ำใช่ตลอด การจับผึ้ง การเลี้ยงผึ้ง ซึ่งภูมิปัญญาการเลี้ยงผึ้งทำให้คนในพื้นที่สามารถอยู่ร่วมกับธรรมชาติได้เป็นอย่างดี มีการดูและธรรมชาติ ดูแลป่า เพราะป่าสมบูรณ์ก็มีผึ้งมาอยู่ มีผึ้งทำให้มีน้ำผึ้งกิน น้ำผึ้งขาย มีรายได้เพิ่มมากขึ้นในครัวเรือน ภูมิปัญญาในการทำนา มีการทำนาอินทรีย์ที่ไม่ใช้สารเคมี มีการใช้ผลิตภัณฑ์พื้นบ้านหลายอย่างในพื้นที่ ที่เก็บเกี่ยวมาจากวัตถุดิบในพื้นที่ที่ทีอยู่แล้ว การทำของกิน ของใช้ และอีกหลายอย่าง

8.4 สินค้าพื้นเมืองและของที่ระลึก

สินค้าพื้นเมืองและของที่ระลึก มีน้ำผึ้งแท้ที่เป็นผลิตภัณฑ์จากคนในชุมชน กลุ่มเลี้ยงผึ้ง มีการแปรรูปเป็นผลิตภัณฑ์ต่างๆที่มาจากน้ำผึ้ง เช่น สบู่น้ำนมผึ้ง เป็นต้น มีโรตีกรอบและทุเรียนทอดที่เป็นผลิตภัณฑ์ชุมชนสินค้า OTOP ขึ้นชื่อ ที่เป็นของที่ระลึกให้กับนักท่องเที่ยวและผู้คนที่เข้ามาในพื้นที่เทศบาลตำบลเขาหัวช้าง

**9. ทรัพยากรธรรมชาติ**

**9.1 น้ำ**

 ต้นน้ำลำธารและแหล่งน้ำสำคัญ ในพื้นที่ตะโหมด กำเนิดจากป่าในแนวเทือกเขาบรรทัด อันเป็นป่าที่มีความสมบูรณ์ ซึมซับน้ำจากป่าเป็นลำห้วยต่างๆ บางแห่งเป็นน้ำตก โกรก โตน และธารน้ำไหลรินลดหลั่นกันไปตามหุบห้วยรวมกันเป็นลำคลองหล่อเลี้ยงพืชพรรณและสัตว์น้ำ รวมทั้งผู้คนได้อาศัยปลูกพืชผัก พันธุ์ไม้นานาชนิด ใช้ประโยชน์ทางการเกษตรกรรม อุปโภคและบริโภค

**ต้นน้ำลำธารและแหล่งน้ำที่สำคัญ** มีดังนี้

 **1. น้ำตก**น้ำตกในพื้นที่ตำบลตะโหมดมีด้วยกัน 4 แห่ง

**1.1 น้ำตกลานหม่อมจุ้ย** ตั้งอยู่ในหมู่ 11 บ้านนาส้อง ตำบลตะโหมด อำเภอตะโหมด จังหวัดพัทลุง ภายในบริเวณลานน้ำตกลานหม่อมจุ้ย ยังเป็นสำนักงานที่ทำการของหน่วยอนุรักษ์พันธุ์สัตว์ป่าบ้านตะโหมด น้ำตกลานหม่อมจุ้ยเกิดจากธารน้ำ และลำห้วยต่างๆ จากภูเขาในแนวเทือกเขาบรรทัด ลักษณะของน้ำตกลานหม่อมจุ้ยเป็นธารน้ำที่ไหลผ่านโกรกหินเป็นชั้นเตี้ย ๆ หลายชั้น บางชั้นบางช่วงก็ลาดชัน แต่บางช่วงบางตอนก็เป็นแอ่งน้ำกว้างเหมาะแก่การอาบการเล่นน้ำได้อย่างสนุกสนาน จากบริเวณน้ำตก ธารน้ำไหลลัดเลาะไปตามพื้นที่ทำการเกษตร อันเป็นแหล่งน้ำสำคัญที่หล่อเลี้ยงพืชผลของชาวตะโหมด สายน้ำจากน้ำตกลานหม่อมจุ้ยได้นามตามชื่อบ้าน คือ คลองตะโหมดน้ำตกลานหม่อมจุ้ยมีอาณาบริเวณที่ร่มรื่นด้วยแมกไม้นานาพันธุ์ ไว้ให้นักท่องเที่ยว นอกจากนั้นยังมีลานดินที่กว้างขวางไว้สำหรับจัดกิจกรรมต่างๆและยังมีบ้านพักรับรอง อาคารสำหรับจัดประชุมสัมมนา พร้อมด้วยเครื่องอำนวยความสะดวกอื่นๆ อีกครบครัน เช่น ห้องน้ำ ไฟฟ้า ถนนลาดยาง ลานจอดรถ ร้านอาหารเครื่องดื่มไว้ต้อนรับอย่างเต็มที่

**ประวัติความเป็นมาของชื่อน้ำตกลานหม่อมจุ้ย**

ในปี พ.ศ. 2382 เกิดสงครามกบฏระหว่างไทรบุรี และหัวเมืองภาคใต้ของไทย (พัทลุง

นครศรีธรรมราช และสงขลา) เมืองพัทลุงมีเจ้าพระยาพัทลุง (น้อยใหญ่ ณ นคร ) เป็นบุตรเจ้าพระยานครน้อย เจ้าเมืองพัทลุงไม่สามารถออกทำศึกได้เพราะขาพิการ จึงให้พระปลัด (จุ้ย จันทโรวงศ์) เป็นแม่ทัพกุมกองทัพไปรบข้าศึกโดยตั้งทัพที่เมืองสตูล ฝ่ายไทยกำลังน้อยกว่าจึงถูกตีพ่ายกลับมา พระปลัด (จุ้ย) หนีไม่ทันจึงแสร้งทำกลอุบายปลอดตัวทำเป็นตายโดยเอาโลหิตมาทาตัว หวันมาลีคิดว่าแม่ทัพเสียชีวิตแล้ว จึงถอยทัพกลับไป พระปลัดจึงหนีกลับพัทลุงและต่อมาได้รวบรวมกำลังพลใหม่ และได้ยกทัพกลับไปปราบกบฏอีกครั้ง โดยไปตั้งค่ายรับกบฏที่ค่ายทางร่วม ซึ่งเป็นทางร่วมไปเมืองสงขลา พัทลุง และสตูลได้ โดยการทำค่ายด้วยกล้วยป่า ส่วนพวกกบฏตั้งค่ายอยู่ชิดสตูล และได้แต่งเป็นกองโจรเข้ามาสอดแนมอ้อมมาทางเขาสอยดาวถึงบ้านตะโหมด บ้านท่าชะมวง บ้านป่าบอน ฝ่ายไทย ได้ตีกบฏแตกหนีไป จากการเดินทางปราบกบฏของพระปลัดได้เดินทางมาพักที่น้ำตกในตะโหมดด้วย ซึ่งต่อมาภายหลังชาวบ้านเรียกน้ำตกนี้ว่า **“น้ำตกลานหม่อมจุ้ย”**

 **1.2 น้ำตกท่าช้าง**

 น้ำตกท่าช้างตั้งอยู่ในพื้นที่ป่า หมู่ที่ 9 บ้านป่าพงศ์ ตำบลตะโหมด อำเภอตะโหมด จังหวัดพัทลุง สภาพโดยทั่วไปของน้ำตกท่าช้างคล้ายน้ำตกลานหม่อมจุ้ย คือเป็นธารน้ำที่ไหลผ่านชั้นหินระดับเตี้ย ๆ ไม่เป็นชั้นน้ำตกที่สูงมากนัก แต่เป็นแนวยาวคดโค้งไปตามแนวเขา บางช่วงก็แคบบางช่วงก็เป็นแอ่งน้ำกว้างและลึก บางตอนธารน้ำแยกเป็นสองสายแล้วไหลมาบรรจบกันอีกครั้งหนึ่งที่เบื้องล่างของน้ำตกท่าช้างมีสภาพป่าที่สมบูรณ์ มากกว่าน้ำตกหม่อมจุ้ย เนื่องจากนักท่องเที่ยวไม่ค่อยไปกันมากนัก ถนนหนทางที่เข้าไปถึงในน้ำตกเป็นทางลูกรัง ผ่านไปตามสวนยางพาราและสวนผลไม้ของชาวบ้านตะโหมด ธารน้ำตกลานหม่อมจุ้ยไหลมารวมกับลำห้วยยวน แล้วออกสู่หมู่บ้าน ชาวบ้านเรียกว่า คลองกง

**1.3 น้ำตกหินลาด**

 น้ำตกหินลาดตั้งอยู่ในพื้นที่ป่า หมู่ที่ 6 บ้านโหล๊ะจันกระ ตำบลตะโหมด อำเภอ ตะโหมด จังหวัดพัทลุง สภาพโดยทั่วไปของน้ำตกหินลาดคล้ายน้ำตกลานหม่อมจุ้ย คือเป็นธารน้ำที่ไหลผ่านชั้นหินระดับเตี้ย ๆ ไม่เป็นชั้นน้ำตกที่สูงมากนัก แต่เป็นแนวยาวคดโค้งไปตามแนวเขา บางช่วงก็แคบบางช่วงก็เป็นแอ่งน้ำกว้างและลึก นักท่องเที่ยวไม่ค่อยไปกันมากนัก ถนนหนทางที่เข้าไปถึงในน้ำตกเป็นทางลูกรัง ผ่านไปตามสวนยางพาราและสวนผลไม้ของชาวบ้านโหล๊ะจันกระ

**1.4 น้ำตกโตนใต้**



น้ำตกโตนใต้ตั้งอยู่ในพื้นที่ป่า หมู่ที่ 6 บ้านโหล๊ะจันกระ ตำบลตะโหมด อำเภอตะโหมด จังหวัดพัทลุง สภาพโดยทั่วไปของน้ำตกโตนใต้คล้ายน้ำตกหินลาด คือเป็นธารน้ำที่ไหลผ่านชั้นหินระดับเตี้ย ๆ ไม่เป็นชั้นน้ำตกที่สูงมากนัก แต่เป็นแนวยาวคดโค้งไปตามแนวเขา บางช่วงก็แคบบางช่วงก็เป็นแอ่งน้ำกว้างและลึก นักท่องเที่ยวไม่ค่อยไปกันมากนัก ถนนหนทางที่เข้าไปถึงในน้ำตกเป็นทางลูกรัง ผ่านไปตามสวนยางพาราและสวนผลไม้ของชาวบ้านโหล๊ะจันกระ

**2. ลำคลอง**

 คลองส่วนใหญ่ในตะโหมด เป็นลำน้ำสายสั้นๆ และแคบ ต้นน้ำเกิดจากแนวเทือกเขาบรรทัด ไหลลงสู่ทะเลสาบสงขลา ไหลผ่านหมู่บ้านใด ก็มีชื่อเรียกแตกต่างไปตามพื้นที่นั้นๆ ทำให้ลำน้ำแต่ละสายมีชื่อเรียกหลายชื่อ สายน้ำเหล่านี้ใช้ประโยชน์ทางการเกษตรกรรมเป็นส่วนสำคัญ ไม่สะดวกในการเดินเรือ บางสายในฤดูแล้งจะแห้งเป็นตอนๆ ๑ลำคลองสายสำคัญมีดังต่อไปนี้

 **2.1 คลองตะโหมด**

 คลองตะโหมดเกิดจากลำห้วยต่างๆ ในแนวเทือกเขาบรรทัด ด้านทิศใต้ ของบ้านตะโหมด หลั่งไหลรวมกันเป็นลำน้ำไหลมาตามแนวโขดหินและหุบเขาเป็นน้ำตกลานหม่อมจุ้ย ตกลงสู่แอ่งน้ำไหลลงมาสู่ลำคลองตะโหมด เส้นทางที่ลำคลองตะโหมดไหลผ่าน ก็มีพื้นที่บ้านนาส้อง หมู่ที่ 11 บ้านไร่ตก บ้านโพธิ์ บ้านใน หมู่ที่ 4 วัดตะโหมด บ้านออก หมู่ที่ 3 บ้านทุ่งโพธิ์ หมู่ที่ 1 ตำบลตะโหมด นอกจากนั้นก็ไหลไปที่ตำบลแม่ขรีรวมกับลำคลองอื่นๆ

 **2.2 คลองกง**

 คลองกงเกิดจากลำห้วยต่างๆ เช่น ห้วยยวน ห้วยลำยอด ห้วยลำตรน ในแนวเทือกเขาบรรทัด ด้านทิศตะวันตกไหลรวมกันเป็นคลองกง ตอนต้นของลำน้ำเป็นน้ำตกท่าช้าง ไหลผ่านพื้นที่ท่าช้าง บ้างคลองกง หมู่ที่ 4 บานในโป๊ะ หมู่ที่ 12 บ้านป่าพงศ์ หมู่ที่ 9 บ้านนา บ้านคลองนุ้ย หมู่ที่ 5 ตำบลตะโหมด ไหลต่อไปรวมกับลำคลองอื่นๆ

 **2.3 คลองหัวช้าง (คลองโหล๊ะหนุน)**

 คลองหัวช้างเกิดจากลำห้วยต่างๆ คือ ห้วยสุม ห้วยไทร ห้วยสม ห้วยพงศ์ ห้วยนาง ๒ในแนวเทือกเขาบรรทัดด้านทิศเหนือ ไหลผ่านพื้นที่โหล๊ะหนุน ซึ่งเป็นที่ระหว่างเขาตีนป่า กับเขาหัวช้าง บ้านหัวช้าง หมู่ที่ 2 ตำบลตะโหมด จากนั้นก็ไหลไปตำบลแม่ขรี รวมกับลำคลองอื่นๆ

 **2.4 คลองโหล๊ะจันกระ** เกิดจากลำห้วยต่างๆ ในป่าแถบโหล๊ะจันกระ ไหลผ่านบ้านโหล๊ะจันกระ โหล๊ะเหรียง ควนอินนอโม ควนล่อน บ้านด่านโลด แม่ขรี

**9.2 ป่าไม้**

## พื้นที่ป่าและพืชพันธุ์

 ป่าถือเป็นมรดกทางธรรมชาติที่สำคัญที่สุด เพราะเป็นแหล่งรวมของพืชและสัตว์ ที่อยู่ร่วมกันและมีความสัมพันธ์กันลึกซึ้ง ลักษณะป่าไม้ในอำเภอตะโหมด จะเป็นป่าเขตร้อน ชนิดป่าดิบชื้น ซึ่งเป็นป่าที่เกิดในบริเวณที่ฝนตกหนักตลอดทั้งปี หรือพื้นที่ที่มีความชุ่มชื้นสูงมาก ลักษณะพื้นที่มีลำห้วยอยู่มาก ต้นไม้มีขนาดสูงใหญ่ และมักจะมีพูพอนช่วยค้ำลำต้นไว้ ตามต้นไม้มีกล้วยไม้และเฟิร์นเกาะ พื้นป่ารกทึบ ด้วยไม้พื้นล่าง ทั้งหวายหมาก ปาล์ม และเถาวัลย์ขนาดใหญ่กว่าป่าอื่นๆ มีชนิดของสัตว์มากที่สุด แต่น่าเสียดายสภาพป่าดิบชื้น ในปัจจุบันเหลืออยู่น้อยมาก

 แต่ในเขตรักษาพันธ์สัตว์ป่าเขาบรรทัดยังพอมีไม้มีค่าหลงเหลืออยู่บ้าง เช่น ไม้หลุมพอ ไม้ตะเคียน ไม้จำปา ไม้ไข่เขียว ไม้รักเขา และหวานชนิดต่างๆ เช่น หวายโสม หวายน้ำ หวายเล็ก ฯลฯ

**ป่าชุมชนเขาหัวช้าง ป่าชุมชนแห่งบ้านตะโหมด**

 ป่าเขาหัวช้าง จึงเป็นป่าหนึ่งที่ชุมชนบ้านตะโหมด มีความรักและหวงแหนที่จะอนุรักษ์และรักษาไว้ ป่าเขาหัวช้างเป็นป่าที่อยู่ในเขตป่าสงวนแห่งชาติ ตามกฎกระทรวงฉบับที่ 167 (2506) ประกาศในราชกิจจานุเบกษา เมื่อวันที่ 13 สิงหาคม 2506 ออกตามวามในพระราชบัญญัติคุ้มครองและสงวนป่า พุทธศักราช 2481 รัฐมนตรีกระทรวงเกษตร อาศัยอำนาจตามาตรา 10 และมาตรา 26 แห่งพระราช บัญญัติคุ้มครองและสงวนป่า (ฉบับที่ 3) พ.ศ. 2527 รัฐมนตรีว่าการกระทรวงเกษตรออกกฎกระทรวงไว้ ดังนี้ ให้ป่าเขาหัวช้าง เขาหลักไก่ เขาตีนป่า เขาพระในท้องที่ตำบลตะโหมด อำเภอตะโหมด จังหวัดพัทลุงภายในแนวเขตตามแผนที่แนบท้ายกฎกระทรวงนี้เป็นป่าสงวนนี้ ให้ไว้ ณ วันที่ 24 กรกฎาคม 2506 พลเอกสุจริต จารุเศรณี รัฐมนตรีว่าการกระทรวงเกษตร เหตุผลในการประกาศกฎกระทรวงฉบับนี้ คือ เนื่องจากป่าแห่งนี้มีไม้ยาง ไม้หลุมพอ ไม้กระบอก ไม้ตะเคียนหิน ไม้พิกุล ไม้จันทร์หอม และไม้อื่นๆ ซึ่งเป็นไม้ชนิดดีขึ้นอยู่ในบริเวณมาก มีเนื้อที่ประมาณ 19.20๒ ก.ม. มีลักษณะเหมาะสมและจำเป็นที่จะต้องสงวนไว้เป็นป่าถาวรตลอดไป เพื่อประโยชน์ในทางเศรษฐกิจและการครองชีพของประชาชน อันจะมีประโยชน์มากกว่าที่จะใช้ที่ดินในป่าเพื่อประโยชน์แก่รัฐและประชาชน ต่อมาทางราชการประกาศเป็นป่าโครงการเพื่อการใช้สอยแบบเอนกประสงค์ และเมื่อวันที่ 14 กันยายน พ.ศ. 2520 พระบาทสมเด็จพระเจ้าอยู่หัวได้ทรงมีพระราชดำริให้กรมชลประทานพิจารณาวางโครงการชลประทาน เพื่อช่วยเหลือการทำนาในจังหวัดพัทลุง ต่อมาสำนักงานชลประทานที่ 12 ได้รับหนังสือจากอำเภอตะโหมด ขอให้พิจารณาความเป็นไปได้ของโครงการอ่างเก็บน้ำบ้านโหล๊ะหนุน (คลองหัวช้าง)

 ปัจจุบันป่าเขาหัวช้างยังคงเหลือพื้นที่ป่าสมบูรณ์ประมาณ 5,000 ไร่(รวมพื้นที่อนุรักษ์ที่เป็นภูเขา) เป็นส่วนทีเหลือจากราษฎรบุกรุกเพื่อเป็นพื้นทีทำการเกษตรและอาศัย ปี 2536 กรมป่าไม้ได้มอบพื้นที่ป่าผืนนี้ในโซนอีก จำนวน 1,188.75 ไร่ ให้กับสำนักงานปฏิรูปที่ดินเพื่อการเกษตร(ส.ป.ก.) ซึ่งต่อมาสภาตำบลตะโหมด ได้มีหนังสือขอยับยั้งการออก ส.ป.ก. ในเขตพื้นที่ป่าสงวนเขาหัวช้าง เพราะเห็นว่าพื้นที่ป่ายังอยู่ในสภาพที่สมบูรณ์เห็นสมควรที่จะอนุรักษ์ไว้เป็นสมบัติของชุมชน ให้ใช้ประโยชน์ร่วมกันสภาลานวัด ตะโหมด ได้ร่วมกับตัวแทนชุมชนในตำบลตะโหมด มีความคิดที่จัดตั้งป่าชุมชนขึ้น โดยเลือกบ้านป่าพงศ์ หมู่ที่ 9 ตำบลตะโหมด เป็นหมู่บ้านแกนนำในการจัดตั้งป่าชุมชน มีคณะกรรมการสภาลานวัดตะโหมดเป็นที่ปรึกษา ในการจัดตั้งป่าชุมชนเขาหัวช้าง มีการตั้งคณะกรรมการ กำหนดพื้นที่ดำเนินการ วิธีการดำเนินการ กฎระเบียบปฏิบัติ การศึกษาและสำรวจเส้นทางตามธรรมชาติ ซึ่งป่าชุมชนเขาหัวช้างได้กำหนดพื้นที่ดำเนินการไว้ประมาณ 2,000 ไร่

9.3 ภูเขา

สภาพพื้นที่ที่อยู่ติดเทือกเขาบรรทัด ตลอดแนวไปจดเขตแดนจังหวัดตรังและจังหวัดสตูล ทำให้พื้นที่เทศบาลตำบลเขาหัวช้างเป็นภูเขาดินและบางส่วนเป็นภูเขาหิน มีภูเขาที่ติดพื้นที่ตั้งหมู่ที่ 9 หมู่ที่ 4 หมู่ที่ 2 และหมู่ที่ 6 โดยส่วนมากเป็นเส้นทางผ่านไปยังแหล่งท่องเที่ยวขึ้นชื่อของจังหวัดพัทลุงคือเขาเจ็ดยอด

9.4 คุณภาพของทรัพยากรธรรมชาติ

 ทรัพยากรธรรมชาติในพื้นที่มีสภาพค่อนข้างสมบูรณ์แม้ว่าจะถูกทำลายไปมากจากชาวบ้านบางส่วนที่ไม่เข้าใจ มีการตัดไม้ทำลายป่า เมื่อมีการตัดไม้ทำลายป่าก็จะเป็นสาเหตุสำคัญให้แหล่งน้ำในพื้นที่แห้งลงอย่างเห็นได้ชัด ประมาณที่เคยมีในห้วย ในลำคลอง ลดลงอย่างมาก ทำให้กลุ่มคนในชุมชนส่วนหนึ่งได้ออกมาร่วมกันจัดการดูแลรักษาไว้ให้มีความสมบูรณ์ มีการรณรงค์กิจกรรมฟื้นฟูต่าง ๆมีการปลูกป่าทดแทน มีการสร้างฝายชะลอน้ำในพื้นที่จำนวนมากเพื่อเป็นสร้างการเรียนรู้ให้กับเด็กเยาวชนในพื้นที่ได้ร่วมกันดูแลอนุรักษ์ไว้ให้คนรุ่นต่อไป และมีหน่วยงานราชการที่เข้ามาร่วมในการจัดการดุแลเพื่อส่งเสริมการทำงานให้มีการมากขึ้น โดยภาพรวมคุณภาพของทรัพยากรธรรมชาติถูกทำลายไปมากแต่ก็มีการฟื้นฟูเพิ่มมากขึ้น ส่วนหนึ่งเกิดจากนโยบายภาครัฐในบางโครงการที่ต้องแลกกับการทำลายทรัพยากรป่าเพื่อที่จะพัฒนาเรื่องเศรษฐกิจให้มีการเจริญเติบโต

**ส่วนที่ 2 ยุทธศาสตร์การพัฒนาองค์กรปกครองส่วนท้องถิ่น**

**1. ความสัมพันธ์ระหว่างแผนพัฒนาระดับมหาภาค**

1.1 แผนยุทธศาสตร์ชาติ 20 ปี (พ.ศ. 2561 – 2580 )

**ยุทธศาสตร์ชาติ**เป็นยุทธศาสตร์ในการพัฒนาประเทศในระยะยาว พร้อมกับการปฏิรูปและการพัฒนาระบบและกลไกการบริหารราชการแผ่นดิน ในการขับเคลื่อนยุทธศาสตร์ให้สามารถนำไปสู่การปฏิบัติอย่างจริงจังจะช่วยยกระดับคุณภาพของประเทศไทยในทุกภาคส่วน และนำพาประเทศไทยให้หลุดพ้นหรือบรรเทาความรุนแรงของสภาพปัญหาที่เกิดขึ้นในปัจจุบัน ทั้งปัญหาทางเศรษฐกิจความเหลื่อมล้ำ การทุจริตคอรัปชั่น และความขัดแย้งในสังคม รวมถึงสามารถรับมือกับภัยคุกคามและบริหารจัดการกับความเสี่ยงที่เกิดขึ้นในอนาคต และสามารถเปลี่ยนผ่านประเทศไทยไปพร้อมๆกับการเปลี่ยนแปลงภูมิทัศน์ใหม่ของโลกได้ ซึ่งจะทำให้ประเทศไทยยังคงรักษาบทบาทสำคัญในเวทีโลกสามารถดำรงรักษาความเป็นชาติที่มีความมั่นคงทางเศรษฐกิจ สังคมและวัฒนธรรม และคนไทยในประเทศมีความอยู่ดีมีสุขอย่างถ้วนหน้ากัน

ยุทธศาสตร์ชาติประกอบด้วย วิสัยทัศน์และเป้าหมายของชาติ ที่คนไทยทุกคนต้องการบรรลุ

ร่วมกัน รวมทั้งนโยบายแห่งชาติและมาตรการเฉพาะ ซึ่งเป็นแนวทาง ทิศทาง และวิธีการที่ทุกองค์กรและไทยทุกนต้องมุ่งดำเนินการไปพร้อมกันอย่างประสานสอดคล้อง เพื่อให้บรรลุซึ่งสิ่งที่คนไทยทุกคนคือ ประเทศไทยมั่นคง มั่งคั่ง และยั่งยืน ในทุกสาขาของกำลังอำนาจแห่งชาติ อันได้แก่ การเมืองภายในประเทศ การเมืองต่างประเทศ เศรษฐกิจ สังคมจิตวิทยา การทหาร วิทยาศาสตร์และเทคโนโลยีการพลังงาน ทรัพยากรธรรมชาติและสิ่งแวดล้อมและเทคโนโลยีสารสนเทศและการสื่อสาร

**วิสัยทัศน์ "ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้วด้วยการพัฒนาตาม หลักปรัชญาของเศรษฐกิจพอเพียง"**หรือเป็นคติพจน์ประจำชาติว่า "มั่นคง มั่งคั่ง ยั่งยืน"

**1) ความมั่นคง**

(1) การมีความมั่นคงปลอดภัย จากภัยและการเปลี่ยนแปลงทั้งภายในประเทศและภายนอกประเทศในทุกระดับทั้งระดับประเทศ สังคม ชุมชน ครัวเรือน และปัจจัยบุคคล

(2) ความมั่นคงในทุกมิติทั้งมิติเศรษฐกิจ สังคม สิ่งแวดล้อมและการเมือง

(3) ประเทศมีความมั่นคงในเอกราชและอธิปไตยมีสถาบัน ชาติ ศาสนา พระมหากษัตริย์ที่เข้มแข็ง เป็นศูนย์กลางและเป็นที่ยึดเหนี่ยวจิตใจของประชาชน

(4) ระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล สังคมมีความปรองดองและความสามัคคี สามารถผนึกกำลังเพื่อพัฒนาประเทศชุมชนมีความ เข้มแข็ง ครอบครัวมีความอบอุ่น

(5) ความมั่นคงของอาหาร พลังงาน และนำประชาชนมีความมั่นคงในชีวิต มีงานและรายได้ที่มั่นคง พอเพียงกับการดำรงชีวิต มีที่อยู่อาศัยและความปลอดภัยในชีวิตทรัพย์สิน

**2) ความมั่งคั่ง**

(1) ประเทศไทยมีการขยายตัวของเศรษฐกิจอย่างต่อเนื่องจนเข้าสู่กลุ่มประเทศรายได้สูงความเหลื่อมล้ำ ของการพัฒนาลดลง ประชากรได้รับผลประโยชน์จากการพัฒนาอย่างเท่าเทียมกันมากขึ้น

(2) เศรษฐกิจมีความสามารถในการแข่งขันสูง สามารถสร้างรายได้ทั้งจากภายในแลภายนอก

ประเทศสร้างฐานเศรษฐกิจและสังคมแห่งอนาคต และเป็นจุดสำคัญของการเชื่อมโยงในภูมิภาคทั้งการคมนาคม ขนส่ง การผลิต การค้า การลงทุน และการทางธุรกิจมีบทบาทสำคัญในระดับภูมิภาคและระดับโลก เกิดสายสัมพันธ์ทางเศรษฐกิจและการค้าอย่างมีพลัง

(3) ความสมบูรณ์ในทุน ที่จะสามารถสร้างการพัฒนาต่อเนื่อง ได้แก่ ทุนมนุษย์ ทุนทางปัญญาทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

 **3) ความยั่งยืน**

(1) การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้น

อย่าง ต่อเนื่อง ซึ่งเป็นการเจริญเติบโตของเศรษฐกิจที่ไม่ใช้ทรัพยากรธรรมชาติเกินพอดี ไม่สร้างมลภาวะ

ต่อสิ่งแวดล้อม จนเกินความสามารถในการรองรับและเยียวยาของระบบนิเวศน์

(2) การผลิตและการบริโภคเป็นมิตรกับสิ่งแวดล้อมและสอดคล้องกับกฎระเบียบของ

ประชาคมโลก ซึ่งเป็นที่ยอมรับร่วมกัน ความอุดมสมบูรณ์ของทรัพยากรธรรมชาติและสิ่งแวดล้อม มีคุณภาพดี

ขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม

(3) มุ่งประโยชน์ส่วนรวมอย่างยั่งยืน ให้ความสำคัญกันการมีส่วนร่วมของประชาชนทุกภาคส่วนยึดถือและปฏิบัติตามปรัชญาของเศรษฐกิจพอเพียงเพื่อการพัฒนาอย่างสมดุล มีเสถียรภาพ และยั่งยืน

**กรอบแนวทางที่สำคัญของยุทธศาสตร์ชาติระยะ 20 ปี**

**ยุทธศาสตร์ด้านความมั่นคงประกอบด้วย**

(1) การรักษาความสงบภายในประเทศ

(2) การป้องกันและแก้ไขปัญหาที่มีผลกระทบต่อความมั่นคง

(3) การพัฒนาศักยภาพของประเทศให้พร้อมเผชิญภัยคุกคามที่กระทบต่อ ความมั่นคงของชาติ

(4) การบูรณาการความร่วมมือด้านความมั่นคงกับอาเซียนและนานาชาติ

(5) การพัฒนากลไกการบริหารจัดการความมั่นคงแบบองค์รวม

**ยุทธศาสตร์ด้านการสร้างความสามารถในการแข่งขันประกอบด้วย**

(1) การเกษตรสร้างมูลค่า

(2) อุตสาหกรรมและบริการแห่งอนาคต

(3) สร้างความหลากหลายด้านการท่องเที่ยว

(4)โครงสร้างพื้นฐาน เชื่อมไทย เชื่อมโสก

(5) พัฒนาเศรษฐกิจบนพื้นฐานผู้ประกอบการยุคใหม่

**ยุทธศาสตร์ด้านการพัฒนา และเสริมสร้างศักยภาพทรัพยากรมนุษย์ประกอบด้วย**

(1) การปรับเปลี่ยนค่านิยมและวัฒนธรรม มุ่งเน้นให้สถาบันทางสังคมร่วมปลูกฝังค่านิยมและ

วัฒนธรรมที่พึงประสงค์

(2) การพัฒนาศักยภาพคนตลอดช่วงชีวิต

(3) ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ ๒๑

(4) การตระหนักถึงพหุปัญญาของมนุษย์ที่หลากหลาย

(5)การเสริมสร้างให้คนไทยมีสุขภาวะที่ดี ครอบคลุมทั้งด้านกาย ใจสติปัญญา และสังคม

(6) การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์

(7) การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ

**ยุทธศาสตร์ชาติด้านการสร้างโอกาส และความเสมอภาคทางสังคมประกอบด้วย**

(1) การลดความเหลื่อมล้ำ สร้างความเป็นธรรมในทุกมิติ

(2) การกระจายศูนย์กลางความเจริญทางเศรษฐกิจ สังคมและเทคโนโลยี

(3) การเสริมสร้างพลังทางสังคม

(4) การเพิ่มขีดความสามารถของทุมชนท้องถิ่นในการพัฒนา การพึ่ง ตนเองและการจัดการตนเอง

**ยุทธศาสตร์ชาติด้านการสร้างการเติบโต บนคุณภาพชีวิตที่เป็นมิตรต่อสิ่งแวดล้อมประกอบด้วย**

(1) สร้างการเติบโตอย่างยั่งยืนบนสังคมเศรษฐกิจสีเขียว

(2) สร้างการเติบโตอย่างยั่งยืนบนสังคมเศรษฐกิจภาคทะเล

(3) สร้างการเติบโตอย่างยั่งยืนบนสังคมที่เป็นมิตรต่อสภาพภูมิอากาศ

(4) พัฒนาพื้นที่เมือง ซนบท เกษตรกรรมและอุตสาหกรรมเชิงนิเวศ มุ่งเน้น ความเป็นเมืองที่เติบโต อย่างต่อเนื่อง

(5) พัฒนาความมั่นคง น้ำ พลังงาน และเกษตรที่เป็นมิตรต่อสิ่งแวดล้อม

(6) ยกระดับกระบวนทัศน์เพื่อกำหนดอนาคตประเทศในการพัฒนาประเทศ

**ยุทธศาสตร์ชาติด้านการปรับสมดุล และพัฒนาระบบการบริหารจัดการภาครัฐประกอบด้วย**

1**.** ภาครัฐที่ยึดประชาชนเป็นศูนย์กลาง ตอบสนองความต้องการ และ ให้บริการอย่างสะดวกรวดเร็ว โปร่งใส

 2. ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมาย และเชื่อมโยงการพัฒนาในทุกระดับ ทุกประเด็น ทุกภารกิจ และทุกที่

3. ภาครัฐมีขนาดเล็กลง เหมาะสมกับภารกิจ ส่งเสริมให้ประชาชนและ ทุกภาคส่วนมีส่วนร่วม

4. ภาครัฐมีความทันสมัย

5. บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำนึก มีความสามารถสูงมุ่งมั่น และเป็นมืออาชีพ

6. ภาครัฐมีความโปร่งใส ปลอดการทุจริตและประพฤติมิชอบ

7. กฎหมายมีความสอดคล้องเหมาะสมกับบริบทต่างๆ และมีเท่าที่จำเป็น

8. กระบวนการยุติธรรมเคารพสิทธิมนุษยชนและปฏิบัติต่อประชาชน โดยเสมอภาค

**ประเทศไทย 4.0 (Thailand 4.0 )**

ประเทศไทย 4.0 คือ การพัฒนาประเทศจากเดิมที่เป็นประเทศผู้ผลิตที่เน้นเกษตรกรรม มาสู่

การพัฒนาที่เน้นอุตสาหกรรมเบา อุตสาหกรรมหนัก ให้กลายเป็นประเทศผู้ผลิตที่

- มีความคิดสร้างสรรค์

- มีนวัตกรรมที่สามารถสร้างมูลค่าเพิ่มได้ในระดับสูง

- มีการวิจัยและพัฒนาที่มีคุณภาพน่าเชื่อถือ

- มีความเป็นมิตรต่อสิ่งแวดล้อม และ

- สามารถช่วยลดความเหลื่อมล้ำ ในด้านรายได้ของประชากร

โดยมีเป้าหมาย ๕ กลุ่ม ที่ประเทศไทยมีองค์ความรู้ และศักยภาพที่จะพัฒนาต่อยอดได้ ประกอบด้วย

(1) กลุ่มอุตสาหกรรมอาหาร เกษตร และเทคโนโลยีชีวภาพ

(2) กลุ่มสาธารณสุข และเทคโนโลยีการแพทย์

(3) กลุ่มหุ่นยนต์อัจฉริยะ และระบบเครื่องกล อิเล็กทรอนิส์ควบคุม

(4) กลุ่มอุตสาหกรรมดิจิทัล เทคโนโลยี และอินเทอร์เน็ตเชื่อมต่อ

(5) กลุ่มอุตสาหกรรมสร้างสรรค์ วัฒนธรรม และบริการ ที่มีมูลค่าสูง

1.2 แผนพัฒนาเศรษฐกิจและสังคมแห่งชาติ

กรอบร่างแผนพัฒนาเศรษฐกิจและสังคมแห่งชาติ ฉบับที่ 13พลิกโฉมประเทศไทยสู่ “เศรษฐกิจสร้างคุณค่า สังคมเดินหน้าอย่างยั่งยืน”โดยมุ่งพัฒนา 4 ด้าน

**1. เศรษฐกิจมูลค่าสูงที่เป็นมิตรต่อสิ่งแวดล้อม High Value-added Economy**

1) เกษตรและเกษตรแปรรูปมูลค่าสูง

2)การท่องเที่ยวเน้นคุณค่าและความยั่งยืน

3)ฐานการผลิตยานยนต์ไฟฟ้า

4)การแพทย์และสุขภาพครบวงจร

5)ประตูการค้าการลงทุนและโลจิสติกส์ของภูมิภาค

6)อิเล็กทรอนิกส์อัจฉริยะและบริการดิจิทัล

**2. สังคมแห่งโอกาส และความเสมอภาค High Opportunity Society**

1) SMEs วิสาหกิจชุมชนและวิสาหกิจเพื่อสังคมเติบโตอย่างต่อเนื่อง

2) พื้นที่และเมืองมีความเจริญทันสมัย และน่าอยู่

3) ความยากจนข้ามรุ่นลดลงและได้รับความคุ้มครองทางสังคมเพียงพอ

**3. วิถีชีวิตที่ยั่งยืน Eco-friendly Living**

1) เศรษฐกิจหมุนเวียนและสังคมคาร์บอนต่ำ

2) ลดความเสี่ยงจากภัยธรรมชาติ

**4. ปัจจัยสนับสนุนการพลิกโฉมประเทศ Key Enablers for Thailand's Transformation**

1) กำลังคนมีสมรรถนะสูงตอบโจทย์การพัฒนาแห่งอนาคต

2) ภาครัฐที่มีสมรรถนะสูง

1.3 แผนพัฒนาภาค/แผนพัฒนากลุ่มจังหวัด/แผนพัฒนาจังหวัด

**แผนพัฒนาภาคใต้ร่างกรอบแผนพัฒนาภาค พ.ศ.2566 - 2570**

**ทิศทางการพัฒนาภาค** เป็น “แหล่งท่องเที่ยวและบริการที่มีคุณภาพ แหล่งผลิตสินค้าเกษตรปลอดภัยและมูลค่าสูง เชื่อมโยงเศรษฐกิจระหว่างภูมิภาค” โดยกำหนดทิศทางการพัฒนาภาคใต้ (S Direction) ที่ให้ความสำคัญกับการพัฒนา PEARL โดยมุ่งยกระดับการบริการด้านการท่องเที่ยวที่มีคุณภาพ มาตรฐาน ปลอดภัย และมีมูลค่าสูง (P: Premium Services & Tourism) การอนุรักษ์ฟื้นฟูทรัพยากรธรรมชาติและสิ่งแวดล้อมเพื่อเป็นฐานการผลิตสำหรับสาขาเศรษฐกิจสำคัญของภาค (E: Environment & Natural Resources Reservation) ส่งเสริมการผลิตสินค้าเกษตรปลอดภัยและการแปรรูปเพื่อสร้างมูลค่าเพิ่ม (A: Agro-based Industries and Organic Farmland) ส่งเสริมการนำงานวิจัยและพัฒนาและนวัตกรรมในการแปรรูปสินค้าเกษตรหลักของภาคเป็นผลิตภัณฑ์มูลค่าสูง (R: Research, Innovation & Technology) และพัฒนาพื้นที่ระเบียงเศรษฐกิจภาคใต้ เพื่อเป็นพื้นที่เศรษฐกิจใหม่ที่สามารถเชื่อมโยงการค้าการลงทุนกับเขตพัฒนาเศรษฐกิจทั้งในและนอกภูมิภาค (L: Linked Economic Corridor)

**เป้าหมายรวม**

1)อัตราการเจริญเติบโตทางเศรษฐกิจของภาคใต้ขยายตัวเพิ่มขึ้น

2)สัมประสิทธิ์ความไม่เสมอภาค (Gini Coefficient) ในการกระจายรายได้ของภาคใต้ลดลง

**ยุทธศาสตร์และแนวทางการพัฒนา**

**1)พัฒนาและยกระดับการท่องเที่ยวและบริการ และธุรกิจต่อเนื่องด้านการท่องเที่ยวสู่การท่องเที่ยวและบริการที่มีมาตรฐานและมีมูลค่าสูง**

(1) พัฒนาแหล่งท่องเที่ยวและระบบบริการพื้นฐานและสิ่งอำนวยความสะดวก

(2) ยกระดับมาตรฐานบริการการท่องเที่ยวและส่งเสริมธุรกิจ

(3) พัฒนากิจกรรมและบริการท่องเที่ยวให้มีความหลากหลายและสร้างสรรค์

(4) ประชาสัมพันธ์การท่องเที่ยวและส่งเสริมการตลาดด้วยเทคโนโลยีดิจิทัล

**2) พัฒนาและยกระดับอุตสาหกรรมการแปรรูปสินค้าเกษตรด้วยนวัตกรรมเพื่อสร้างมูลค่าเพิ่ม**

(1) ส่งเสริมการพัฒนาอุตสาหกรรมโอเลโอเคมีคอลแบบครบวงจร

(2) สนับสนุนการวิจัยและพัฒนาเทคโนโลยีชีวภาพ

(3) สนับสนุนผู้ประกอบการ SMEs และ Start Up ในการใช้ความคิดสร้างสรรค์เพื่อพัฒนาและเพิ่มมูลค่าสินค้าอุตสาหกรรม

**3) พัฒนาและส่งเสริมการผลิตและการแปรรูปเพื่อสร้างมูลค่าเพิ่มสินค้าเกษตรหลักของภาค**

(1) เพิ่มประสิทธิภาพการผลิตและพัฒนาคุณภาพผลผลิตโดยการใช้เทคโนโลยีและนวัตกรรมทางการเกษตร

(2) ยกระดับการผลิตสินค้าเกษตรที่เป็นอัตลักษณ์ของภาค

(3) ต่อยอดการพัฒนาการผลิตสู่ระบบเกษตรมาตรฐานต่างๆ

(4) ส่งเสริมการท าการเกษตรแบบผสมผสาน

(5) สร้างความเข้มแข็งให้กับกลุ่มเกษตรกร

(6) พัฒนาโครงสร้างพื้นฐานและระบบโลจิสติกส์เพื่อสนับสนุนภาคการเกษตร

(7) พัฒนาระบบตลาดที่ทันสมัยและมีความหลากหลาย

**4 อนุรักษ์ ฟื้นฟู และบริหารจัดการทรัพยากรธรรมชาติและสิ่งแวดล้อมอย่างเป็นระบบ เพื่อเป็นฐานการพัฒนาที่ยั่งยืน**

(1) เพิ่มประสิทธิภาพการจัดการฐานทรัพยากรให้มีความอุดมสมบูรณ์

(2) บริหารจัดการน้ำอย่างเป็นระบบ

(3) ส่งเสริมการใช้พลังงานทดแทน

(4) บริหารจัดการและแก้ไขปัญหาสิ่งแวดล้อม

**5 พัฒนาพื้นที่เศรษฐกิจพิเศษชายแดนและด่านชายแดนให้เอื้อต่อการค้าการลงทุน**

(1) พัฒนาพื้นที่บริเวณเขตเศรษฐกิจพิเศษชายแดน

(2) พัฒนาโครงสร้างพื้นฐาน สิ่งอำนวยความสะดวก และระบบโลจิสติกส์

(3) สนับสนุนมาตรการจูงใจให้กับผู้ประกอบการ

(4) เตรียมความพร้อมกำลังแรงงานที่มีศักยภาพ

**6 พัฒนาพื้นที่ระเบียงเศรษฐกิจภาคใต้ เพื่อเป็นพื้นที่เศรษฐกิจใหม่และสามารถเชื่อมโยงการค้าการลงทุนกับเขตพัฒนาเศรษฐกิจพิเศษภาคตะวันออก และกลุ่มประเทศ BIMSTEC**

(1) พัฒนาประตูการค้าฝั่งตะวันตก (Western Gateway)

(2) พัฒนาประตูสู่การท่องเที่ยวอ่าวไทยและอันดามัน (Royal Coast & Andaman Route)

(3) พัฒนาอุตสาหกรรมฐานชีวภาพและการแปรรูปการเกษตรมูลค่าสูง (Bio-Based & Processed Agricultural Products)

(4) การอนุรักษ์ทรัพยากรธรรมชาติการส่งเสริมวัฒนธรรม และการพัฒนาเมืองน่าอยู่(Green Culture & Livable Cities)

**แผนพัฒนากลุ่มจังหวัดภาคใต้ฝั่งอ่าวไทย พ.ศ. 2561-2565**

**วิสัยทัศน์"ศูนย์กลาง การเกษตร การท่องเที่ยวนานาชาติมีระบบโลจิสติกส์ที่สมบูรณ์ เป็นมิตรกับสิ่งแวดล้อม "**

**นิยามเป้าหมาย**

**ศูนย์กลางการเกษตร**หมายถึง การมีความโดดเด่นในด้านใดด้านหนึ่ง เช่น ด้านปริมาณการผลิต(การปลูกหรือการเพาะเลี้ยง) ด้านการแปรรูป ด้านการตลาด หรือการสร้างมูลค่าทางเศรษฐกิจ

**ศูนย์กลางการท่องเที่ยวนานาขาติ**หมายถึง การมีความโดดเด่นในด้านจำนวนนักท่องเที่ยว และรายได้จากนักท่องเที่ยวนานาชาติ

**มีระบบโลจิสติกส์ที่สมบูรณ์**หมายถึง การมีระบบคมนาคมที่เป็นเครือข่ายเชื่อมโยงกันทั้งทางบกทางอากาศ และทางน้ำ และเป็นปัจจัยพื้นฐานที่สนับสนุนการพัฒนาด้านต่าง ๆ ของกลุ่มจังหวัด

**กำไรเป็นมิตรกับสิ่งแวดล้อม**หมายถึง การพัฒนาในทุกด้านของกลุ่มจังหวัด จะต้องไม่สร้างปัญหาต่อสิ่งแวดล้อม รวมทั้งต้องมียุทธศาสตร์การพัฒนาเพื่อป้องกัน หรือแก้ไขปัญหาสิ่งแวดล้อมที่มีอยู่

**พันธกิจ (Mission)**

1) พัฒนา การผลิต การแปรรูป และการบริหารจัดการ ปาล์มน้ำมัน ยางพารา และไม้ผล

2) พัฒนาการประมง การเพาะเลี้ยงสัตว์น้ำเศรษฐกิจ รวมถึงการปสุสัตว์ที่สามารถสร้าง

ความโดดเด่น

3) พัฒนาทรัพยากรการท่องเที่ยว สร้างรูปแบบการท่องเที่ยวที่หลากหลาย การบริหารจัดการ

และสร้างเครือข่ายการท่องเที่ยวระหว่างกลุ่มจังหวัด

4) พัฒนาระบบโครงสร้างพื้นฐาน การขนส่ง และโลจิสติกส์ เพื่อรองรับการพัฒนาของกลุ่มจังหวัด

5)อนุรักษ์ทรัพยากรธรรมชาติ สิ่งแวดล้อม ศิลปวัฒนธรรม และสภาพสังคมที่ดี จังหวัดมีทรัพยากรธรรมชาติที่สมบูรณ์ มีสิ่งแวดล้อม ประชาชนมีคุณภาพชีวิต และสภาพสังคมที่ดี

**เป้าประสงค์รวม**

1) กลุ่มจังหวัดเป็นศูนย์กลาง การผลิตและแปรรูป ยางพารา ปาล์มน้ำมัน ของประเทศ

2) เป็นกลุ่มจังหวัดชั้นนำด้านการเพาะเลี้ยงสัตว์น้ำเศรษฐกิจ และการเลี้ยงสัตว์เศรษฐกิจที่มี

ความโดดเด่นในพื้นที่

3) กลุ่มจังหวัดเป็นสถานที่ท่องเที่ยวนานาชาติ ที่มีคุณภาพ และมีความหลากหลายของรูปแบบการท่องเที่ยว

4) มีระบบโครงสร้างพื้นฐาน และระบบโลจิสติกส์ที่มีศักยภาพในการรองรับการพัฒนาด้านต่าง ๆ ของกลุ่ม

5) กลุ่มจังหวัดมีทรัพยากรธรรมชาติที่สมบูรณ์ มีสิ่งแวดล้อม สภาพสังคมที่ดี

**ตำแหน่งจุดยืนทางยุทธศาสตร์ (Positioning) ของกลุ่มจังหวัดภาคใต้ฝั่งอ่าวไทย**

1) ศูนย์กลางการท่องเที่ยว (เชิงอนุรักษ์ และนานาชาติ)

2) ศูนย์กลางการค้า การลงทุน การบริหารจัดการ อย่างครบวงจรเพื่อเชื่อมโยงการค้าการลงทุน ระหว่างประเทศ

3) ศูนย์กลางการสร้างสรรค์เศรษฐกิจการเกษตร (ปาล์มน้ำมัน ยางพารา ข้าว ไม้ผล สมุนไพรประมง ปศุสัตว์

4) เครือข่ายคมนาคมโลจิสติกส์ เชื่อมโยงภูมิภาคและนานาชาติ

**ประเด็นการพัฒนาของกลุ่มจังหวัดภาคใต้ฝั่งอ่าวไทย**

**ประเด็นการพัฒนาด้านที่ 1** พัฒนาการผลิต แปรรูป และการบริหารจัดการ พืชเศรษฐกิจหลัก (ปาล์มน้ำมัน ยางพารา ไม้ผล)

**ประเด็นการพัฒนาด้านที่ 2** การเพิ่มผลผลิตจากการประมงชายฝั่ง การเพาะเลี้ยงสัตว์น้ำเศรษฐกิจและการเลี้ยงสัตว์เศรษฐกิจที่มีความโดดเด่นในพื้นที่

**ประเด็นการพัฒนาด้านที่ 3** การพัฒนาสู่การเป็นเมืองท่องเที่ยวระดับนานาชาติ ที่มีความหลากหลายของรูปแบบการท่องเที่ยว เพื่อรองรับนักท่องเที่ยว

**ประเด็นการพัฒนาด้านที่ 4** พัฒนาระบบโครงสร้างพื้นฐาน การขนส่ง และโลจิสติกส์ เพื่อรองรับการพัฒนาของกลุ่มจังหวัด

**ประเด็นการพัฒนาด้านที่ 5** การพัฒนาสู่การเป็นเมืองสีเขียว และสังคมคุณภาพ

**แผนพัฒนาจังหวัด**

ร่างแผนพัฒนาจังหวัดพัทลุง (พ.ศ.2566 -2570)วิสัยทัศน์" เมืองแห่งความยั่งยืนด้านเศรษฐกิจ สังคม ความมั่นคง ทรัพยากรธรรมชาติและสิ่งแวดล้อม( Sustainability Phatthalung)"

โดยกำหนดนิยามของวิสัยทัศน์ในการขับเคลื่อนช่วงปี พ.ศ. 2566–2570 ดังนี้

**เมืองแห่งความยั่งยืนด้านเศรษฐกิจ** หมายถึง

-การเร่งฟื้นคืนสภาพเศรษฐกิจจากวิกฤติโคโรน่าไวรัส ๒๐๑๙ ในมิติชุมชนสามารถสร้างงาน อาชีพ ให้การช่วยเหลือเพื่อการเดินหน้าทางเศรษฐกิจอย่างต่อเนื่อง ทั่วถึง จนกลับมาเข้มแข็ง และเติบโต ด้วยหลักปรัชญาของเศรษฐกิจพอเพียง

-เศรษฐกิจจังหวัดเติบโตอย่างต่อเนื่องจากการเกษตร ยึดหลักการผลิต การแปรรูป การพัฒนาเป็นผลิตภัณฑ์ เพิ่มมูลค่าที่เหมาะสมกับระบบนิเวศน์ เกิดแบรนด์ทางการเกษตรในระดับประเทศและส่งออก จังหวัดสามารถ ใช้ทรัพยากรอย่างประหยัดมีประสิทธิภาพ ตั้งอยู่บนพื้นฐานของความสมดุลต่อสภาพแวดล้อม รักษาอัตราการผลิตให้อยู่ในระดับที่ไม่ก่อให้เกิดผลเสียทั้งในระยะสั้นและระยะยาว ตลอดจนผลผลิตทางการเกษตรมีความปลอดภัยต่อสุขภาพและพลานามัยของมนุษย์ เป็นการเกษตรจากการเรียนรู้บนพื้นฐานกระบวนการมีส่วนร่วมของชุมชนเกษตร และนำไปสู่การพึ่งพาตนเองของเกษตรกร ผลผลิตมีหลากหลายเพียงพอต่อการดำรงชีวิต และความมั่นคงทางอาหารของจังหวัด

-วัฒนธรรม ภูมิปัญญา ประเพณี ผลผลิตจากภูมิปัญญาของจังหวัด สามารถสร้างสรรค์เป็นนวัตกรรมผลิตภัณฑ์ เพื่อสร้างรายได้เข้าสู่จังหวัด ผลิตภัณฑ์ชุมชน แข่งขันได้ และมีกลุ่มเศรษฐกิจชุมชนที่เชื่อมโยงกันในตำบลและระหว่างตำบล และจังหวัดใกล้เคียง มีศักยภาพในการพึ่งตนเองและพึ่งกันเองทางเศรษฐกิจได้สูง และนำหลักปรัชญาของเศรษฐกิจพอเพียงมาเป็นฐานสำคัญในการพัฒนาเศรษฐกิจชุมชน ให้มีความยั่งยืน

-แหล่งท่องเที่ยว กิจกรรมการท่องเที่ยว ทั้งในพื้นที่นิเวศน์ภูเขา-ทะเลสาบ-วัฒนธรรม ศาสนา ประเพณี มีชื่อเสียงระดับประเทศ และนานาชาติ มุ่งสู่อุตสาหกรรมการท่องเที่ยวเชิงอนุรักษ์และการท่องเที่ยวเพื่อการส่งเสริมสุขภาพแบบครบวงจร สามารถสร้างงานอาชีพรายได้ให้กับชุมชนและจังหวัดพัทลุงเป็นโมเดลความสำเร็จของประเทศที่โดดเด่นในการท่องเที่ยว เพื่อการเรียนรู้ ศึกษาดูงานการท่องเที่ยวเชิงอนุรักษ์ การท่องเที่ยวเพื่อสุขภาพ การท่องเที่ยวในเชิงวัฒนธรรมชุมชนและท้องถิ่นมีความพร้อมในการเป็นเจ้าบ้านที่ดี เกิดนวัตกรรมกิจกรรมท่องเที่ยวเพิ่มมูลค่า มีแหล่ง จูงใจทางการท่องเที่ยวที่ได้รับการสร้างสรรค์และพัฒนาขึ้น (Tourism Land mark)

-จังหวัดพัทลุงเป็นต้นแบบของโมเดลเศรษฐกิจที่ให้ความสำคัญกับเรื่องของเทคโนโลยีชีวภาพ การหมุนเวียนใช้ซ้ำเพื่อให้เกิดประโยชน์สูงสุด และการดูแลสิ่งแวดล้อม (BCG Model) ของประเทศ

-จังหวัดพัทลุงมีพื้นที่เศรษฐกิจใหม่จากการท่องเที่ยว การบริการ การโลจิสติกส์ การเกษตร การแพทย์ การบริการผู้สูงอายุ การศึกษา ที่เกิดขึ้นกระจายครอบคลุมทั่วทั้งจังหวัด มีศักยภาพในการเชื่อมโยงเศรษฐกิจ ภาคใต้ฝั่งอันดามัน ภาคใต้ฝั่งอ่าวไทย จังหวัดชายแดนภาคใต้ และสามารถกระจายการเติบโตทางเศรษฐกิจ ทั้งในส่วนของการพัฒนาตลอดเส้นทางหลัก แหล่งท่องเที่ยวสำคัญ แหล่งเศรษฐกิจชุมชนสำคัญ ที่สามารถสร้างงานอาชีพและรายได้ที่มั่นคง ให้กับชุมชนและประชาชน

-ระบบโครงสร้างพื้นฐาน การคมนาคมขนส่ง และโลจิสติกส์ มีมาตรฐานเชื่อมโยงฝั่งอันดามัน อ่าวไทย และจังหวัดชายแดนภาคใต้ อย่างเป็นระบบรองรับการเติบโตทางด้านเศรษฐกิจ และการขยายตัวของเมือง พัฒนาชุมชนเมืองแห่งท่องเที่ยวให้เป็น Smart city และมีความก้าวหน้าในสร้างสนามบินในจังหวัด

**เมืองแห่งความยั่งยืนด้านสังคม** หมายถึง

-คนพัทลุงมีความรักทางวัฒนธรรม และวิถีดั้งเดิมที่มีคุณค่า มีการศึกษาดี เรียนรู้ตลอดชีวิต มีทักษะศตวรรษที่ ๒๑ มีความเป็นพลเมืองไทย พลเมืองอาเซียน พลเมืองโลก และความรัก ภาคภูมิใจในจังหวัดสูงมีความสามารถในการสร้างสรรค์นวัตกรรม และการปรับตัวท่ามกลางความเปลี่ยนแปลงสูง เป็นเมืองแห่งความเข้มแข็ง ของวิถีชีวิต และเป็นแหล่งที่อยู่อาศัยที่เรียบง่ายในระดับชั้นนำของประเทศ

-คนพัทลุงมีคุณภาพ คนพัทลุงตื่นตัวทางการเรียนรู้ เป็นเมืองการศึกษา ผู้คนใฝ่รู้ เรียนรู้ ตลอดชีวิต วัฒนธรรมการศึกษาเข้มแข็ง สถานศึกษาทุกระดับมีคุณภาพ มาตรฐาน สามารถสร้างนวัตกรรมสังคมบนฐานของชุมชน เพื่อการพึ่งตนเอง เกิดแหล่งเรียนรู้ในชุมชนที่หลากหลาย เพื่อรองรับเศรษฐกิจและสังคมแห่งอนาคต

-คนพัทลุงมีสุขภาพสมบูรณ์แข็งแรงทุกมิติ (กาย สติปัญญา จิตใจ อารมณ์ สังคม สิ่งแวดล้อมฯ) ได้รับการพัฒนาศักยภาพในการจัดการสุขภาวะตนเอง ชุมชนตามศักยภาพที่มีอยู่ พัฒนาจังหวัดให้มุ่งสู่ความเป็นเลิศในการเป็นเมืองสุขภาพดี ปัญญาดีที่ยั่งยืน สถานบริการสุขภาพมีมาตรฐานในการจัดบริการที่ประชาชนเข้าถึงบริการด้วยความเชื่อมั่นปลอดภัย และจังหวัดพัทลุงเป็นศูนย์กลางของการส่งเสริมสุขภาพ มีความพร้อมในการเป็นศูนย์บำบัดและฟื้นฟูสุขภาพผู้สูงอายุ ที่มีคุณภาพและมาตรฐานระดับสากล

-ชุมชน ประชาชนมีวิถีชีวิตเรียบง่าย มีความรับผิดชอบต่อสังคม มุ่งต่อส่วนรวม ดำเนินชีวิตด้วยหลักปรัชญาของเศรษฐกิจพอเพียง เป็นแหล่งเรียนรู้วิถีชุมชนในระดับประเทศ สามารุถสร้างคุณค่าทางการท่องเที่ยว

-ประชาชนมีอาชีพ มีรายได้เพียงพอต่อการดำรงชีพ มีหลักประกันความมั่นคง มีความปลอดภัยในชีวิตและทรัพย์สิน ได้รับความคุ้มครองตามกฎหมายอย่างเสมอภาคและเป็นธรรม มีศักดิ์ศรีของความเป็นมนุษย์ สามารถดำรงชีวิตในสังคมได้อย่างมีความสุข มีความมั่นคงในชีวิต (มีงาน มีอาชีพ มีรายได้ มีที่อยู่อาศัย และมีความปลอดภัยในชีวิตและทรัพย์สิน)

-วัฒนธรรม ประเพณีของชุมชนได้รับการจัดการอย่างเข้มแข็ง มีคุณค่าทางการพัฒนาทางสังคม และเศรษฐกิจของชุมชน จังหวัดพัทลุงเป็นจังหวัดที่โดดเด่นของการส่งเสริมและพัฒนาสถาบันหลักของชาติ (ชาติ ศาสนา พระมหากษัตริย์) เป็นเมืองจิตอาสาทำดีด้วยหัวใจ และมีความเข้มแข็งของการปกครองในระบอบประชาธิปไตยอันมีพระมหากษัตริย์เป็นประมุข

**เมืองแห่งความยั่งยืนด้านความมั่นคง** หมายถึง

-จังหวัดพัทลุงเป็นเมืองที่มีความสงบ คนมีความเข้มแข็ง มีความตระหนักในเรื่องความมั่นคง และมีส่วนร่วมในการแก้ปัญหา มีความจงรักภักดีต่อสถาบันหลักของชาติ และสามารถรวมพลังเพื่อสร้างการเมืองในระบบประชาธิปไตย ในพื้นที่ที่มีเสถียรภาพ

-จังหวัดพัทลุงสามารถป้องกันและแก้ไขปัญหาที่กระทบต่อความมั่นคง แก้ไขปัญหาเดิมที่มีอยู่อย่างจริงจังจนยุติไม่ส่งผลต่อการพัฒนาจังหวัดพร้อมทั้งมีระบบติดตามเฝ้าระวัง ป้องกันและแก้ไขปัญหาที่จะเกิดขึ้นได้อย่างมีประสิทธิภาพ

-ความสามารถในการรักษาความมั่นคง และผลประโยชน์ทางทรัพยากรธรรมชาติและสิ่งแวดล้อม

-จังหวัดพัทลุงมีความเข้มแข็งของกลไกการบริหารจัดการความมั่นคงแบบบูรณาการในระดับจังหวัด อำเภอ ตำบล หมู่บ้าน สามารถติดตามเฝ้าระวัง แจ้งเตือน ป้องกัน และแก้ไขปัญหาความมั่นคงของจังหวัดได้อย่างเป็นรูปธรรม มีนวัตกรรมความมั่นคงระดับชุมชน เพื่อการจัดการตนเอง และเกิดหมู่บ้านต้นแบบของการจัดการความมั่นคงในการพึ่งตนเองและพึ่งกันเองอย่างเข้มแข็งในทุกตำบล

**เมืองแห่งความยั่งยืนด้านทรัพยากรธรรมชาติและสิ่งแวดล้อม** หมายถึง

-ทรัพยากรธรรมชาติของจังหวัดได้รับการอนุรักษ์ ฟื้นฟู พัฒนา และบริหารการใช้ประโยชน์ที่คำนึงถึงการใช้อย่างยั่งยืน พื้นที่ป่า พื้นที่ที่ได้รับการจัดการระบบนิเวศน์ และมีทรัพยากรสัตว์น้ำ พืชน้ำ เพิ่มขึ้นอย่างต่อเนื่อง เกิดคุณค่าทางสังคม และหนุนเสริมการพัฒนาเศรษฐกิจเป็นโมเดลการพัฒนาเศรษฐกิจฐานชีวภาพ เศรษฐกิจหมุนเวียน และเศรษฐกิจสีเขียวของประเทศ (BCG Model)

-ปัญหาทางสิ่งแวดล้อม ภัยทางธรรมชาติ ลดลง อย่างต่อเนื่อง มีระบบการจัดการ การป้องกัน และการรับมือที่มีประสิทธิภาพ มีกลไกเชิงนวัตกรรม เพื่อการจัดการความยั่งยืนของทรัพยากรธรรมชาติ เกิดโมเดลในชุมชนด้านความสำเร็จในการลดและหยุดยั้งภัยธรรมชาติซ้ำซาก ทั้งอุทกภัย และภัยแล้ง และสาธารณภัยอื่นที่คุกคามต่อเศรษฐกิจ สังคมของพื้นที่

-สังคมพัทลุงเป็นสังคมที่ให้ความสำคัญกับการสร้างเมืองสีเขียว เกิดวัฒนธรรมการรักษ์ธรรมชาติ

ในทุกหมู่บ้าน ปัญหาการบุกรุกทำลายป่าไม้ ทรัพยากรลดลง พื้นที่ป่าไม้เพิ่มมากขึ้นอย่างต่อเนื่อง

* พัทลุงเป็นเมืองอากาศบริสุทธิ์ ไม่มีมลพิษทางสิ่งแวดล้อม การจัดการขยะมีมาตรฐานเมือง

สิ่งแวดล้อมที่ดี เป็นเมืองพลังงานสะอาด

**พันธกิจ**

การบริหารเชิงพื้นที่และการพัฒนาจังหวัดพัทลุง มุ่งสู่เมืองแห่งความยั่งยืนด้านเศรษฐกิจ สังคม ความมั่นคงทรัพยากรธรรมชาติและสิ่งแวดล้อม โดยน้อมนำ “ปรัชญาเศรษฐกิจพอเพียง” มาปรับใช้

ในทุกกระบวนการและทุกภาคส่วน ทั้งนี้ ได้กำหนดพันธกิจการพัฒนาจังหวัด ดังนี้

1.พัฒนาคนให้มีคุณภาพ สุขภาพดี มีความรู้และปัญญา พร้อมคุณธรรม ครอบครัวอบอุ่น ชุมชนเข้มแข็ง พึ่งพาตนเองได้อย่างยั่งยืน

2.เสริมสร้าง และจัดการให้เกิดความอุดมสมบูรณ์ของทรัพยากรธรรมชาติ และดูแลรักษาคุณภาพสิ่งแวดล้อม การใช้ประโยชน์อย่างรู้คุณค่า

3.พัฒนาชุมชนให้มีความเข้มแข็งด้วยหลักปรัชญาของเศรษฐกิจพอเพียง มีความสามารถในการพึ่งตนเอง ปรับตัวได้เท่าทันการเปลี่ยนแปลง

4.พัฒนาการเกษตรให้เป็นรายได้หลักทางเศรษฐกิจของจังหวัด และความมั่นคงทางอาหาร อย่างมั่งคั่งและยั่งยืน

5.ส่งเสริมและพัฒนาการท่องเที่ยวทุกรูปแบบให้มีคุณภาพมาตรฐานทางการท่องเที่ยว

**เป้าประสงค์รวมของแผนการพัฒนา (Goals)**

เพื่อให้สอดคล้องกับศักยภาพการพัฒนาจังหวัดและบริบทการเปลี่ยนแปลงทางเศรษฐกิจและสังคมของประเทศ และก้าวไปสู่เป้าหมายการพัฒนาจังหวัดที่พึงปรารถนาในระยะเวลา 5 ปี จังหวัดจึงกำหนดเป้าประสงค์รวมของการพัฒนาของการเป็นเมืองแห่งความยั่งยืนด้านเศรษฐกิจ สังคม ความมั่นคง ทรัพยากรธรรมชาติและสิ่งแวดล้อมของประเทศ ดังนี้

1. การเติบโตทางเศรษฐกิจในด้านผลิตภัณฑ์มวลรวมเฉลี่ยของจังหวัดจากฐานของการเกษตร การท่องเที่ยว การค้า และการบริการ เพิ่มขึ้น..........

2. ประชาชนมีความมั่นคงในชีวิต มีอาชีพและรายได้ที่มั่นคงรายได้เฉลี่ยต่อหัวต่อคนต่อปีไม่น้อยกว่า ..... บาท มีความปลอดภัยในชีวิตและทรัพย์สิน อัตราการลดลงของอาชญากรรมไม่น้อยกว่าร้อยละ ....

3. จังหวัดพัทลุง เป็นเมืองที่น่าอยู่ มีความอยู่เย็นเป็นสุข โดยมีค่าดัชนีความอยู่เย็นเป็นสุขร่วมกันในสังคมไทยไม่น้อยกว่า ... มีโครงสร้างพื้นฐานที่ทันสมัยและเป็นสังคมที่เติบโตอย่างต่อเนื่อง มีดัชนีความก้าวหน้าในสังคมอยู่ในระดับ ..... เป็นเมืองแห่งปัญญา อุดมด้วยนวัตกรรม และสุขภาวะที่ยั่งยืน

4. คนพัทลุงเป็นคนคุณภาพใฝ่รู้ เรียนรู้ตลอดชีวิต ปรับตัวทันการเปลี่ยนแปลง โดยมีดัชนีการพัฒนามนุษย์อยู่ในระดับ .....

5. พัทลุงเมืองสีเขียว ทรัพยากร ธรรมชาติอุดมสมบูรณ์ ชุมชนมีสิ่งแวดล้อมดี ดัชนีวัดคุณภาพสิ่งแวดล้อมอยู่ในระดับดีขึ้นไป

6. พัทลุงเป็นเมืองที่มีความสงบเรียบร้อย ประชาชนมีความปลอดภัยในชีวิตและทรัพย์สิน อัตราการลดลงของอาชญากรรม

เพื่อการขับเคลื่อนแผนการพัฒนาสู่การปฏิบัติ จังหวัดพัทลุงได้กำหนดประเด็นการพัฒนา 5 ประเด็น เพื่อเป็นกรอบแนวทางในการขับเคลื่อนการพัฒนาจังหวัด โดยจัดลำดับความสำคัญของประเด็นการพัฒนา ดังนี้

**ประเด็นการพัฒนาที่ 1 การพัฒนาเศรษฐกิจมูลค่าสูงที่ยั่งยืนจากฐานการเกษตรอุตสาหกรรมต่อเนื่องจากการเกษตรและผลิตภัณฑ์ชุมชนและท้องถิ่น**

แนวทางการพัฒนาที่ 1 พัฒนาระบบนิเวศน์การเกษตร เพื่อการพึ่งตนเอง และสร้างสรรค์คุณค่าทางเศรษฐกิจที่ยั่งยืน

แนวทางการพัฒนาที่ 2 พัฒนาสู่การเกษตรสมัยใหม่ ผลผลิต ผลิตภัณฑ์เกษตรมูลค่าสูง และเป็นเมืองอาหารของภาคใต้ และเมืองเกษตรส่งออกที่แข่งขันได้

แนวทางการพัฒนาที่ 3 เสริมสร้างความมั่นคงทางอาหารให้มีความสมบูรณ์และมีคุณภาพ ตั้งแต่ระดับครัวเรือน ชุมชน หมู่บ้านให้มีแหล่งอาหารของตนเอง พึ่งตนเองทางอาหารได้

แนวทางการพัฒนาที่ 4 พัฒนาระบบการบริหารจัดการดิน น้ำและการจัดการความรู้ และโลจิสติกส์ในภาคการเกษตร รองรับการเสริมสร้างความเข้มแข็ง ความมั่งคั่ง ทางการเกษตร

แนวทางการพัฒนาที่ 5 สนับสนุนการฟื้นเศรษฐกิจชุมชนจากสถานการณ์การแพร่ระบาดของ ไวรัสโคโรน่า และเสริมสร้างเศรษฐกิจชุมชนจากฐานการผลผลิต การตลาด พึ่งตนเอง พึ่งกันเอง และเชื่อมโยงเครือข่าย

แนวทางการพัฒนาที่ 6 สร้างโอกาสทางการค้า การลงทุน และการพัฒนาผู้ประกอบการของจังหวัดให้แข่งขันได้

**ประเด็นการพัฒนาที่ 2 การพัฒนาการท่องเที่ยวและกีฬาเพื่อสร้างมูลค่าเพิ่มทางเศรษฐกิจ**

แนวทางการพัฒนาที่ 1 พัฒนาแหล่งท่องเที่ยว สร้างสิ่งจูงใจทางการท่องเที่ยว รองรับการท่องเที่ยวเชิงนิเวศน์ การท่องเที่ยวเชิงเกษตร การท่องเที่ยวเชิงวัฒนธรรม วิถีชีวิต และการท่องเที่ยวเชิงธุรกิจมาตรการ และแนวทางการขับเคลื่อนสู่การปฏิบัติ

แนวทางการพัฒนาที่ 2 พัฒนากิจกรรมการท่องเที่ยวของจังหวัดระดับชาติและนานาชาติ ที่มีความโดดเด่น รองรับการท่องเที่ยวทุกฤดูกาล และกระตุ้นเศรษฐกิจใหม่

แนวทางการพัฒนาที่ 3 พัฒนาการท่องเที่ยววิถีชีวิตชุมชน หนุนเศรษฐกิจชุมชน เชื่อมโยงผลิตภัณฑ์สินค้าและบริการกับการท่องเที่ยวที่เป็นเอกลักษณ์ มีมาตรฐานปลอดภัย และแข่งขันได้

แนวทางการพัฒนา­าที่ 4พัฒนาผู้ประกอบการ บุคลากรการท่องเที่ยว และมาตรฐานการท่องเที่ยวรองรับการยกระดับอุตสาหกรรมการท่องเที่ยวให้ได้มาตรฐานในช่วง Next normal

แนวทางการพัฒนาที่ 5 พัฒนาการตลาดท่องเที่ยว สร้างโอกาสทางการท่องเที่ยวแบบเชิงรุก แบบ Next normal

**ประเด****็นการพัฒนาที่ 3 การพัฒนาคนคุณภาพ สังคมแห่งโอกาส เอื้ออาทร อยู่เย็นเป็นสุข และความเสมอภาค****สู่เมืองแห่งปัญญา อุดมด้วยนวัตกรรม และสุขภาวะที่ยั่งยืน**

**แนวทางการพัฒนาที่ 1 การพัฒนาทรัพยากรมนุษย์ให้มีความเป็นพลเมืองที่มีคุณภาพ**

**แนวทางการพัฒนาที่ 2 เสริมสร้าง ปลูกฝัง ค่านิยม อุดมการณ์ จิตสำนึกและสร้างวินัยในการ เป็นพลเมืองที่มีคุณธรรมเทิดทูน สถาบันหลักของชาติและเคารพกฎหมายอย่างเคร่งครัด**

**แนวทางการพัฒนาที่ ๓ เสริมสร้างการนำทุนทางศาสนาวัฒนธรรม วิถีชีวิต ภูมิปัญญา ที่ยั่งยืนและเพิ่มคุณค่าทางสังคม และเพิ่มมูลค่าทางเศรษฐกิจ และการอยู่ร่วมกันอย่างสันติสุข**

**แนวทางการพัฒนาที่ 4 สร้างเมืองสุขภาวะ เมืองกีฬาและสันทนาการ เมืองที่ปลอดภัย น่าอยู่ และสันติสุข บนฐานแห่งหลักปรัชญาของเศรษฐกิจพอเพียง**

**แนวทางการพัฒนาที่ 5 สร้างและพัฒนาเมืองแห่งการเรียนรู้และชุมชนที่เข้มแข็ง**

**แนวทางการพัฒนาที่ 6 พัฒนาคุณภาพชีวิต การพัฒนาสังคมผู้สูงอายุการสร้างโอกาสกลุ่มคนเปราะบางด้วยกลไกการมีส่วนร่วมจากภาคีทุกภาคส่วน และประชารัฐ**

**ประเด็นการพัฒนาที่ 4 การจัดการทรัพย­ากรธรรมชาติ เพื่อเป็นหลักประกันของการเติบโตบนคุณภาพชีวิตที่เป็นมิตรกับสิ่งแวดล้อมที่ยั่งยืน**

แนวทางการพัฒนาที่ 1 พัฒนาระบบการบริหารจัดการเพื่อการอนุรักษ์ ใช้ประโยชน์จากทรัพยากรธรรมชาติ และสิ่งแวดล้อม ที่สอดคล้องกับระบบนิเวศ เขา ป่า นา เล แบบครบวงจร

แนวทางการพัฒนาที่ 2 พัฒนาเมือง เพื่อรับมือกับการเปลี่ยนแปลงสภาวะภูมิอากาศโลก และภัยพิบัติสิ่งแวดล้อมและน้ำ

แนวทางการพัฒนาที่ 3 ส่งเสริมและพัฒนาสู่การเป็นเมืองแหล่งพลังงานทางเลือก พลังงานทดแทนเพื่อรักษาคุณภาพสิ่งแวดล้อม ที่ยั่งยืน

**ประเด็นการพัฒนาที่ 5 การพัฒนาโครงสร้างพื้นฐาน การคมนาคมและโลจิสติกส์และการบริหารจัดการบ้านเมืองที่น่าอยู่และทันสมัย เชื่อมโยงภาคใต้ฝั่งอ่าวไทย ภาคใต้ฝั่งอันดามัน จังหวัดชายแดนภาคใต้ และอาเซียนตอนใต้**

แนวทางการพัฒนาที่ 1 พัฒนาโครงสร้างพื้นฐานการพัฒนาการคมนาคม การขนส่ง และระบบโลจิสติกส์รองรับการพัฒนาการท่องเที่ยว การขนส่งผลผลิตทางการเกษตร

แนวทางการพัฒนาที่ 2 เสริมสร้างภูมิทัศน์เมือง พัฒนาสู่เมืองทันสมัยที่ขีดความสามารถเมืองเชื่อมโยงสู่อ่าวไทย อันดามัน อาเซียน และประชาคมโลก

แนวทางการพัฒนาที่ 3 เสริมสร้างขีดความสามารถทางการบริหารจัดการของจังหวัดเพื่อตอบสนองความต้องการของประชาชนและรองรับยุทธศาสตร์การพัฒนาประเทศไทย

1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด

กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพัทลุง (พ.ศ.2566 – 2570) รายละเอียดดังนี้

**วิสัยทัศน์**

**“คนมีคุณภาพชีวิตที่ดี มีเศรษฐกิจมั่นคง ดำรงวัฒนธรรมท้องถิ่น”**

**คำนิยาม**

**คนมีคุณภาพชีวิตที่ดี** หมายถึง ประชาชนมีความรักสามัคคี ได้รับการศึกษาอย่างเท่าเทียมและมีคุณภาพ มีสุขภาพและการดูแลสุขภาพที่ดี เด็ก เยาวชน สตรี ผู้สูงอายุ ผู้ด้อยโอกาสได้รับการดูแล ฟื้นฟู และพัฒนาอย่างทั่วถึง อยู่ในสังคมที่มีความเข้มแข็ง มีความปลอดภัยในชีวิตและทรัพย์สิน ปลอดจากยาเสพติดภายใต้ความสมดุลทางทรัพยากรธรรมชาติและสิ่งแวดล้อม

**มีเศรษฐกิจมั่นคง** หมายถึง ประชาชนมีงานทำ มีอาชีพที่มั่นคง ได้รับบริการสาธารณะอย่างทั่วถึง มี

ระบบโครงสร้างพื้นฐานที่สะดวกปลอดภัย รายได้จากภาคเกษตรและการท่องเที่ยวที่มีการเจริญเติบโตจากรากฐานเพิ่มขึ้น สามารถพึ่งพาตนเองได้อย่างยั่งยืน บนพื้นฐานของหลักปรัชญาของเศรษฐกิจพอเพียง

**ดำรงวัฒนธรรมท้องถิ่น** หมายถึง ศาสนา วัฒนธรรม ประเพณี และภูมิปัญญาท้องถิ่นได้รับการอนุรักษ์ สืบทอด ควบคู่กับการบริหารจัดการความรู้ อย่างมีคุณภาพมาตรฐาน สามารถพัฒนาต้นทุนทางวัฒนธรรมเพื่อสร้างมูลค่าเพิ่มทางเศรษฐกิจ

**พันธกิจ**

1. ส่งเสริมความเท่าเทียม ร้างความปลอดภัยในชีวิตและทรัพย์สิน พัฒนาระบบรักษาความปลอดภัย

และการบรรเทาสาธารณภัย จัดตั้งเครือข่ายเฝ้าระวังภัยในระดับชุมชนสร้างเมืองปลอดภัยบนฐานการมีส่วนร่วมของชุมชนสู่ชุมชนเข้มแข็งจัดการตนเอง

2. พัฒนาโครงร้างพื้นฐาน สะดวก ปลอดภัย และเชื่อมโยงไปสู่ภาคเกษตรอุตสาหกรรมและการท่องเที่ยว

3. ส่งเสริมให้ประชาชนมีส่วนร่วมการทำเกษตรตามหลักปรัชญาของเศรษฐกิจพอเพียงมีการรวมกลุ่มแปรรูปผลผลิต การลดต้นทุนการผลิต การสร้างมูลค่าเพิ่ม การพัฒนาผลิตภัณฑ์ต่อเนื่องจากการการส่งเสริมช่องทางการตลาดให้ชุมชนเกิดความเข้มแข็งที่ยั่งยืน

4. ยกระดับการท่องเที่ยวของคนในชุมชนให้มีคุณภาพ มาตรฐาน โดยใช้เทคโนโลยีและนวัตกรรมเป็นตัวร่วมในการขับเคลื่อนของคนในชุมชน ให้เข้มแข็งและยั่งยืน

5. ส่งเสริมและพัฒนาคนพัทลุงให้มีคุณภาพ มีสุขภาพดี มีความรู้ มีคุณธรรม โดยสนับสนุนการศึกษา

ทุกระดับอย่างมีคุณภาพ สนับสนุนกิจกรรมด้านการสาธารณสุขให้มีประสิทธิภาพได้มาตรฐาน

6. ส่งเสริมทำนุบำรุงศาสนา ศิลปะ วัฒนธรรม ประเพณีและอนุรักษ์ภูมิปัญญาท้องถิ่น ให้คงอยู่สืบไปโดยการมีส่วนร่วมของประชาชนในท้องถิ่น

7. ส่งเสริมให้ประชาชนมีส่วนร่วมในการจัดการทรัพยากรธรรมชาติและสิ่งแวดล้อมเพิ่มการพัฒนาที่สมดุลและยั่งยืน

8. พัฒนาประสิทธิภาพการบริหารจัดการขององค์กรปกครองส่วนท้องถิ่นบนพื้นฐานการบริหารจัดการที่ดี และปรัชญาเศรษฐกิจพอเพียง

**ประเด็นยุทธศาสตร์การพัฒนาขององค์กรปกครองท้องถิ่นในเขตจังหวัดพัทลุง (พ.ศ.2566–2570)**

**1. การเสริมสร้างความมั่นคง**

1.1 เสริมสร้างให้ประชาชน รัก ยึดมั่น และธำรงรักษาไว้ซึ่ง สถาบันหลักของชาติ

1.2 เสริมสร้างภูมิคุ้มกันจากภัยคุกคามในทุกรูปแบบ (อาทิ ยาเสพติด โรคติดต่อ ภัยธรรมชาติ ไซเบอร์การค้ามนุษย์)

1.3 สร้างความมั่นคง ปลอดภัย ในชีวิตและทรัพย์สินของประชาชน

**2.การพัฒนาโครงสร้างพื้นฐานและระบบเศรษฐกิจ**

2.1 พัฒนาระบบโครงสร้างพื้นฐานด้านคมนาคมขนส่งและสาธารณูปโภค

2.2 ส่งเสริมสนับสนุนให้มีระบบโสจิสติกส์ที่เชื่อมโยงทั่วถึงกัน

2.3 ส่งเสริมการพัฒนาพื้นที่ให้สอดคล้องกับผังเมือง

**3.การสร้างความเข้มแข็งภาคเกษตรและระบบเศรษฐกิจ**

3.1 ส่งเสริมการสร้างมูลค่าเพิ่มสินค้าทางการเกษตรและผลิตภัณฑ์ชุมชนให้มีศักยภาพในการแข่งขัน

3.2 ส่งเสริมให้มีความมั่นคงทางเศรษฐกิจฐานรากทั้งใน

3.3 ส่งเสริมการสร้างองค์ความรู้และเทคโนโลยีระดับครัวเรือน ชุมชน และหมู่บ้าน และนวัตกรรมการผลิตเพื่อสร้างมูลค่าทางเศรษฐกิจ

**4.ส่งเสริมการท่องเที่ยวชุมชน**

4.1 ส่งเสริมสนับสนุนการบริหารจัดการการท่องเที่ยวครบวงจร

4.2 พัฒนาโครงสร้างพื้นฐานและสิ่งอำนวยความสะดวก ให้มีความพร้อมรองรับการท่องเที่ยว

4.3 ส่งเสริมสนับสนุนการจัดกิจกรรมท่องเที่ยวเชิงเกษตรวัฒนธรรม ประเพณี และท่องเที่ยวชุมชน

4.4 เสริมสร้างศักยภาพของบุคลากรที่เกี่ยวข้องเพื่อรองรับการขยายตัวสู่อุตสาหกรรมการท่องเที่ยว

**5. การพัฒนาและเสริมสร้างศักยภาพ**

5.1 พัฒนาคุณภาพการจัดการศึกษา ในระบบ นอกระบบและตามอัธยาศัยเพื่อการเรียนรู้ตลอดชีวิต

5.2 ส่งเสริมสนับสนุนให้มีการพัฒนารูปแบบและกิจกรรมการสร้างสุขภาวะทุกช่วงวัยโดยให้ความสำคัญกับผู้สูงอายุ คนพิการและกลุ่มคนเปราะบาง

5.3 ส่งเสริมสนับสนุนการออกกำลังกาย การเล่นกีฬานันทนาการ และการกีฬาเพื่อพัฒนาสู่ระดับอาชีพ

**6.การส่งเสริม ศาสนา ศิลปะประเพณี วัฒนธรรมและภูมิปัญญาท้องถิ่น**

6.1 ส่งเสริมสนับสนุนการจัดกิจกรรม อนุรักษ์สืบสานประเพณี วัฒนธรรม และภูมิปัญญาท้องถิ่น

6.3 ส่งเสริมสนับสนุนศาสนา ให้มีความเข้มแข็งเป็นศูนย์รวมในการบ่มเพาะยึดเหนี่ยวจิตใจ

**7.การพัฒนาทรัพยากรธรรมชาติและสิ่งแวดล้อม**

7.1 ส่งเสริมการอนุรักษ์ฟื้นฟูทรัพยากรธรรมชาติและสิ่งแวดล้อม

7.2 จัดการมลพิษที่มีผลกระทบต่อสิ่งแวดล้อมทั้งระบบให้เป็นไปตามมาตรฐาน

7.3 เพิ่มประสิทธิภาพการบริหารจัดการทรัพยากรน้ำอย่างยั่งยืน

**8. การพัฒนาประสิทธิภาพการบริหารจัดการองค์กรปกครองส่วนท้องถิ่น**

8.1 พัฒนาประสิทธิภาพการบริหารจัดการและการจัดระบบบริการที่ทันสมัยสู่องค์กรภาครัฐ 4.0

8.2 สร้างภาพลักษณ์ที่ดีขององค์กรปกครองส่วนท้องถิ่นด้วยการประชาสัมพันธ์ข้อมูลข่าวสารเชิงรุกอย่างมืออาชีพ

8.3 พัฒนาศักยภาพบุคลากรทุกระดับให้มีขีดความสามารถสูงในการปฏิบัติงาน

8.4 ส่งเสริมการมีส่วนร่วมของประชาชนและภาคีเครือข่ายในการพัฒนาท้องถิ่น

**2. ยุทธศาสตร์ขององค์กรปกครองส่วนท้องถิ่น**

**2.1 วิสัยทัศน์**

“ ชุมชนเข้มแข็ง สิ่งแวดล้อมน่าอยู่ บูรณาการศึกษา โครงสร้างพื้นฐานพัฒนา ส่งเสริมงานศาสนาวัฒนธรรม น้อมนำปรัชญาเศรษฐกิจพอเพียง”

**2.2 ยุทธศาสตร์การพัฒนา**

1. ยุทธศาสตร์ประชาชนอยู่ดีมีสุข

2. ยุทธศาสตร์การพัฒนาคนและสร้างสังคมให้มีคุณภาพ

3. ยุทธศาสตร์การบริหารจัดการทรัพยากรธรรมชาติและสิ่งแวดล้อม

4. ยุทธศาสตร์การบริหารจัดการบ้านเมืองที่ดี

**2.3 เป้าประสงค์**

 1. สืบสานและอนุรักษ์ศิลปะ ประเพณี วัฒนธรรมและภูมิปัญญาท้องถิ่น

2. เพิ่มผลผลิตให้มีปริมาณและคุณภาพเพิ่มขึ้น เพิ่มมูลค่าสินค้า เพิ่มสินค้า ลดต้นทุนการผลิต

3. ประชาชนกีฬาและนันทนาการอย่างทั่วถึงและชุมชนมีความเข้มแข็ง มีส่วนร่วมในการจัดการสังคมและสิ่งแวดล้อม

4. ประชาชนได้รับการบริการด้านสาธารณสุข และได้รับการพัฒนาสุขภาวะครอบคลุมทั้งมิติทางกาย จิต สังคมและปัญญา

 **2.4 ตัวชี้วัด**

 เส้นทางคมนาคมได้มาตรฐาน

. จำนวนไฟฟ้าสาธารณะที่เพิ่มจำนวนขึ้น

3. การจัดการระบบน้ำประปา สะอาด มีคุณภาพ ประสิทธิภาพ

4. จำนวนที่ลดลงของอบายมุขในสังคม

5. จำนวนการมีส่วนร่วมในการจัดการทรัพยากรธรรมชาติและสิ่งแวดล้อม

6. จำนวนการได้รับการพัฒนาสุขภาวะครอบคลุมทั้งมิติทางกาย จิต สังคมและปัญญา

 **2.5 ค่าเป้าหมาย**

 1. เส้นทางคมนาคมได้รับการพัฒนามีมาตรฐานเพิ่มขึ้นไม่น้อยกว่าปีละ2สาย

 2. ระบบไฟฟ้าสาธารณะได้รับการขยายเพิ่มขึ้นไม่น้อยกว่าปีละ 2 สาย

 3. ระบบการจัดการน้ำประปาได้รับการพัฒนามาตรฐานครบร้อยเปอร์เซ็นต์

 4. กิจกรรมสร้างจิตสำนึกการดูแลทรัพยากรธรรมชาติและสิ่งแวดล้อไม่น้อยกว่า 2 กิจกรรมต่อปี

 5.กิจกรรมพัฒนาสุขภาวะไม่น้อยกว่า 2 กิจกรรมต่อปี

**2.6 กลยุทธ์**

1. พัฒนาด้านงานบริการสาธารณะอย่างมีประสิทธิภาพประสิทธิผล

 2. สร้างสังคมแห่งการเรียนรู้ตลอดชีวิต พัฒนาคนให้มีความรู้คู่คุณธรรม

3. การอนุรักษ์ สืบทอดประเพณี วัฒนธรรมที่ดีงาม และพัฒนาภูมิปัญญาท้องถิ่นให้เกิดประโยชน์ต่อการพัฒนาเศรษฐกิจและสังคม

4. การบริหารจัดการน้ำอย่างมีระบบ

5. การจัดการทรัพยากรสิ่งแวดล้อมในพื้นที่ควบคุมมลพิษจากขยะ น้ำเสีย ฝุ่นละอองและเสียง

6. การเพิ่มประสิทธิภาพการบริหารจัดการของท้องถิ่น

7. การสร้างธรรมาภิบาลขององค์กร

* 1. **จุดยืนทางยุทธศาสตร์**

1. อนุรักษ์ สืบสาน พัฒนาด้านการศึกษา ศาสนา ประเพณี วัฒนธรรม

2. พัฒนา ปรับปรุง ก่อสร้างระบบโครงสร้างพื้นฐาน

3. ส่งเสริม สนับสนุนการพัฒนาเศรษฐกิจชุมชนและการเกษตร

4. สนับสนุนการดำเนินการด้านสาธารณสุข สิ่งแวดล้อมและทรัพยากรธรรมชาติ

5. ดำเนินการให้คนมีคุณภาพชีวิตที่ดี และมีความปลอดภัยในชีวิตและทรัพย์สิน

6. ดำเนินการให้องค์กรมีประสิทธิภาพในการทำบริการสาธารณะ

**2.8 ความเชื่อมโยงของยุทธศาสตร์ในภาพรวม**

|  |  |  |  |  |  |  |
| --- | --- | --- | --- | --- | --- | --- |
| **แผนยุทธศาสตร์ชาติ 20 ปี (พ.ศ.2561 – 2580)** | **กรอบร่างแผนพัฒนาเศรษฐกิจและสังคมแห่งชาติ ฉบับที่ 13** | **ร่างกรอบแผนพัฒนาภาค พ.ศ.2566 – 2570** | **แผนพัฒนากลุ่มจังหวัดภาคใต้ฝั่งอ่าวไทย พ.ศ. 2561 – 2565** | **ร่างแผนพัฒนาจังหวัดพัทลุง (พ.ศ.2566 -2570)** | **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพัทลุง (พ.ศ.2566 – 2570)** | **ยุทธศาสตร์ขององค์กรปกครองส่วนท้องถิ่น** |
| ด้านความมั่นคง | วิถีชีวิตที่ยั่งยืน |  |  |  | การเสริมสร้างความมั่นคง | ประชาชนอยู่ดีมีสุข |
| ด้านการสร้างความสามารถในการแข่งขัน | ปัจจัยสนับสนุนการพลิกโฉมประเทศ | พัฒนาและยกระดับการท่องเที่ยวและบริการ และธุรกิจต่อเนื่องด้านการท่องเที่ยวสู่ การท่องเที่ยวและบริการที่มีมาตรฐานและมีมูลค่าสูง | การพัฒนาสู่การเป็นเมืองท่องเที่ยวระดับนานาชาติ ที่มีความหลากหลายของรูปแบบการท่องเที่ยว เพื่อรองรับนักท่องเที่ยว | การพัฒนาการท่องเที่ยวและกีฬาเพื่อสร้างมูลค่าเพิ่มทางเศรษฐกิจ | ส่งเสริมการท่องเที่ยวชุมชน | การบริหารจัดการทรัพยากรธรรมชาติและสิ่งแวดล้อม |
| พัฒนาและยกระดับอุตสาหกรรมการแปรรูปสินค้าเกษตรด้วยนวัตกรรมเพื่อสร้างมูลค่าเพิ่ม | พัฒนาการผลิต แปรรูป และการบริหารจัดการ พืชเศรษฐกิจ หลัก (ปาล์มน้ำมัน ยางพารา ไม้ผล) | การพัฒนาเศรษฐกิจมูลค่าสูงที่ยั่งยืนจากฐานการเกษตร อุตสาหกรรมต่อเนื่องจากการเกษตรและผลิตภัณฑ์ชุมชนและท้องถิ่น | การสร้างความเข้มแข็งภาคเกษตรและระบบเศรษฐกิจ |

|  |  |  |  |  |  |  |
| --- | --- | --- | --- | --- | --- | --- |
| **แผนยุทธศาสตร์ชาติ 20 ปี (พ.ศ.2561 – 2580)** | **กรอบร่างแผนพัฒนาเศรษฐกิจและสังคมแห่งชาติ ฉบับที่ 13** | **ร่างกรอบแผนพัฒนาภาค พ.ศ.2566 – 2570** | **แผนพัฒนากลุ่มจังหวัดภาคใต้ฝั่งอ่าวไทย พ.ศ. 2561 – 2565** | **ร่างแผนพัฒนาจังหวัดพัทลุง (พ.ศ.2566 -2570)** | **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพัทลุง (พ.ศ.2566 – 2570)** | **ยุทธศาสตร์ขององค์กรปกครองส่วนท้องถิ่น** |
|  |  | พัฒนาและส่งเสริมการผลิตและการแปรรูปเพื่อสร้างมูลค่าเพิ่มสินค้าเกษตรหลักของภาค |  |  |  | การบริหารจัดการทรัพยากรธรรมชาติและสิ่งแวดล้อม |
| พัฒนาพื้นที่เศรษฐกิจพิเศษชายแดนและด่านชายแดนให้เอื้อต่อการค้าการลงทุน |  |  |  |  |
| พัฒนาพื้นที่ระเบียงเศรษฐกิจภาคใต้ เพื่อเป็นพื้นที่เศรษฐกิจใหม่และสามารถเชื่อมโยง การค้าการลงทุนกับเขตพัฒนาเศรษฐกิจพิเศษภาคตะวันออก และกลุ่มประเทศ BIMSTEC | พัฒนาระบบโครงสร้างพื้นฐาน การขนส่ง และโลจิสติกส์ เพื่อรองรับการพัฒนาของกลุ่มจังหวัด | การพัฒนาโครงสร้างพื้นฐาน การคมนาคมและโลจิสติกส์ และการบริหารจัดการบ้านเมืองที่น่าอยู่และทันสมัย เชื่อมโยงภาคใต้ฝั่งอ่าวไทย ภาคใต้ฝั่งอันดามัน จังหวัดชายแดนภาคใต้ และอาเซียนตอนใต้ | การพัฒนาโครงสร้างพื้นฐานและระบบเศรษฐกิจ | ประชาชนอยู่ดีมีสุข |

|  |  |  |  |  |  |  |
| --- | --- | --- | --- | --- | --- | --- |
| **แผนยุทธศาสตร์ชาติ 20 ปี (พ.ศ.2561 – 2580)** | **กรอบร่างแผนพัฒนาเศรษฐกิจและสังคมแห่งชาติ ฉบับที่ 13** | **ร่างกรอบแผนพัฒนาภาค พ.ศ.2566 – 2570** | **แผนพัฒนากลุ่มจังหวัดภาคใต้ฝั่งอ่าวไทย พ.ศ. 2561 – 2565** | **ร่างแผนพัฒนาจังหวัดพัทลุง (พ.ศ.2566 -2570)** | **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพัทลุง (พ.ศ.2566 – 2570)** | **ยุทธศาสตร์ขององค์กรปกครองส่วนท้องถิ่น** |
|  |  |  | การเพิ่มผลผลิตจากการประมงชายฝั่ง การเพาะเลี้ยงสัตว์น้ำเศรษฐกิจ และการเลี้ยงสัตว์เศรษฐกิจที่มีความโดดเด่นในพื้นที่ |  |  |  |
| ด้านการพัฒนา และเสริมสร้างศักยภาพทรัพยากรมนุษย์ |  |  |  | การพัฒนาคนคุณภาพ สังคมแห่งโอกาส เอื้ออาทร อยู่เย็นเป็นสุข และความเสมอภาค สู่เมืองแห่งปัญญา อุดมด้วยนวัตกรรม และสุขภาวะ ที่ยั่งยืน | การพัฒนาและเสริมสร้างศักยภาพ | การพัฒนาคนและสังคมให้มีคุณภาพ |
| การส่งเสริม ศาสนา ศิลปะประเพณี วัฒนธรรมและภูมิปัญญาท้องถิ่น | การพัฒนาคนและสังคมให้มีคุณภาพ |

|  |  |  |  |  |  |  |
| --- | --- | --- | --- | --- | --- | --- |
| **แผนยุทธศาสตร์ชาติ 20 ปี (พ.ศ.2561 – 2580)** | **กรอบร่างแผนพัฒนาเศรษฐกิจและสังคมแห่งชาติ ฉบับที่ 13** | **ร่างกรอบแผนพัฒนาภาค พ.ศ.2566 – 2570** | **แผนพัฒนากลุ่มจังหวัดภาคใต้ฝั่งอ่าวไทย พ.ศ. 2561 – 2565** | **ร่างแผนพัฒนาจังหวัดพัทลุง (พ.ศ.2566 -2570)** | **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพัทลุง (พ.ศ.2566 – 2570)** | **ยุทธศาสตร์ขององค์กรปกครองส่วนท้องถิ่น** |
| ด้านการสร้างโอกาส และความเสมอภาคทางสังคม | สังคมแห่งโอกาส และความเสมอภาค |  |  |  |  |  |
| ด้านการสร้างการเติบโต บนคุณภาพชีวิตที่เป็นมิตรต่อสิ่งแวดล้อม | เศรษฐกิจมูลค่าสูงที่เป็นมิตรต่อสิ่งแวดล้อม | อนุรักษ์ ฟื้นฟู และบริหารจัดการทรัพยากรธรรมชาติและสิ่งแวดล้อมอย่างเป็นระบบ เพื่อเป็นฐานการพัฒนาที่ยั่งยืน | การพัฒนาสู่การเป็นเมืองสีเขียว และสังคมคุณภาพ | การจัดการทรัพยากรธรรมชาติ เพื่อเป็นหลักประกันของการเติบโตบนคุณภาพชีวิตที่เป็นมิตรกับสิ่งแวดล้อมที่ยั่งยืน | การพัฒนาทรัพยากรธรรมชาติ และสิ่งแวดล้อม | บริหารจัดการทรัพยากรธรรมชาติและสิ่งแวดล้อม |
| ด้านการปรับสมดุล และพัฒนาระบบการบริหารจัดการภาครัฐ |  |  |  |  | การพัฒนาประสิทธิภาพการบริหาร จัดการองค์กรปกครองส่วนท้องถิ่น | การส่งเสริมการบริหารจัดการบ้านเมืองที่ดี |

**3. การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

ผลการวิเคราะห์ปัญหาและความต้องการของประชาชนซึ่งมีผลต่อการพัฒนาท้องถิ่นที่มีความจำเป็นต่อการกำหนดทิศทางในการพัฒนาให้ได้ตามความต้องการของประชาชนในพื้นที่และตามสภาพปัญหาตามความเป็นจริง

|  |  |  |  |  |
| --- | --- | --- | --- | --- |
| **ประเด็นการพัฒนา** | **ขอบข่ายและปริมาณของปัญหา** | **พื้นที่เป้าหมาย** | **กลุ่มเป้าหมาย** | **การคาดการณ์แนวโน้มในอนาคต** |
| 1. การพัฒนาโครงสร้างพื้นฐาน สาธารณูปโภค  | 1. ปัญหาด้านโครงสร้างพื้นฐาน1.1 ถนนหนทางบางสายไม่ได้มาตรฐานตามความจำเป็นใช้1.2 การคมนาคมเพื่อการเกษตร ถนนหนทางยังเป็นที่เพียงพอ2. ปัญหาด้านระบบน้ำ2.1 ปัญหาการจัดการน้ำประปายังไม่มีประสิทธิภาพเท่าที่ควร2.2 แหล่งน้ำธรรมชาติยังไม่สามารถบริหารจัดการได้อย่างมีประสิทธิภาพ | พื้นที่เทศบาลตำบลเขาหัวช้าง | ประชาชนในพื้นที่เขาหัวช้างและผู้ใช้เส้นทางสัญจรไปมาประชาชนในพื้นที่เทศบาลตำบลเขาหัวช้างประชาชนในพื้นที่เทศบาลตำบลเขาหัวช้าง | การคมนาคมสะดวก ปลอดภัย ได้มาตรฐาน สามารถใช้เส้นทางเพื่อการเดินทาง การเกษตร การท่องเที่ยวได้ประชาชนมีน้ำใช้เพื่อการอุปโภค บริโภค เป็นที่เพียงพอและสะอาด ปลอดภัยผู้ใช้น้ำสามารถใช้น้ำได้อย่างเพียง ทั่งถึง |
|  | 2 ระบบไฟฟ้า ยังไม่เป็นที่ทั่วถึง โดยเฉพาะปัญหาไฟฟ้าสาธารณะ |  | ประชาชนในพื้นที่เทศบาลตำบลเขาหัวช้าง | ระบบไฟฟ้าสาธารณะตามถนนหนทางทั่งถึง ปลอดภัย ลดปัญหาอาชญากรรม |

|  |  |  |  |  |
| --- | --- | --- | --- | --- |
| **ประเด็นการพัฒนา** | **ขอบข่ายและปริมาณของปัญหา** | **พื้นที่เป้าหมาย** | **กลุ่มเป้าหมาย** | **การคาดการณ์แนวโน้มในอนาคต** |
| 2. ด้านสังคมและคุณภาพชีวิต | 1. ปัญหาทางด้านสังคม1.1 ปัญหาครอบครัวขาดการเอาใจใส่การดูแลครอบครัว1.2 ปัญหายาเสพติดที่แพร่ระบาดอย่างหนักในวัยเด็กและในชุมชน1.3 ปัญหาเด็กและเยาวชนมีเพศสัมพันธ์ก่อนวัยอันควรและขาดความรู้ความเข้าใจในการป้องกัน1.4 ปัญหาการเพิ่มขึ้นของอบายมุขและปัญหาแตกแยกในสังคม | พื้นที่เทศบาลตำบลเขาหัวช้าง | เด็ก เยาวชนและประชาชนในตำบลเด็ก เยาวชนและประชาชนในตำบลเด็ก เยาวชนและประชาชนในตำบลเด็ก เยาวชนและประชาชนในตำบล | ปัญหาทางด้านสังคมนั้นเป็นปัญหาที่มีความรุนแรง การไม่รีบแก้ไขปัญหาจะทำให้สังคมอ่อนแอ เกิดความแตกแยก ชุมชนต่างคนต่างอยู่ ดังนั้นการแก้ปัญหาต้องช่วยกันลดปัญหาจะทำให้ชุมชนเข้มแข็งขึ้น  |
| 3.การพัฒนาการบริหารจัดการองค์กร | 1. การเข้ามามีส่วนร่วมของประชาชนยังอยู่ในระดับน้อยและยังขาดความรู้ความเข้าใจในการบริหารจัดการ | พื้นที่เทศบาลตำบลเขาหัวช้าง | ประชาชนในพื้นที่เทศบาลตำบลเขาหัวช้าง | การแก้ไขปัญหาที่แท้จริงของประชาชนเป็นไปได้ยากขึ้นเพราะประชาชนขาดการมีส่วนร่วมและขาดกระบวนการตรวจสอบ |
| **ประเด็นการพัฒนา** | **ขอบข่ายและปริมาณของปัญหา** | **พื้นที่เป้าหมาย** | **กลุ่มเป้าหมาย** | **การคาดการณ์แนวโน้มในอนาคต** |
| 4. ด้านเศรษฐกิจ | ประชาชนในพื้นที่ประกอบอาชีพการเกษตร ราคาการเกษตรไม่แน่นอน ทำให้รายได้ไม่แน่นอน ส่งผลต่อการดำรงชีวิตให้คนในสังคม รายได้ไม่เพียงพอต่อรายจ่าย เกิดปัญหาการลักเล็กขโมยน้อยในพื้นที่ | พื้นที่เทศบาลตำบลเขาหัวช้าง | เกษตรกร ประชาชนผู้สนใจ ผู้ว่างงาน | ในอนาคตราคาพืชผลการเกษตรไม่ค่อยมีราคา จำเป็นต้องสร้างรายได้เพิ่มให้คนในชุมชน ผ่านการสร้างอาชีพ ลดรายจ่าย เพิ่มรายได้ น้อมนำปรัชญาเศรษฐกิจพอเพียงมาใช้กับคนในสังคม |
| 5.การพัฒนาการศึกษาทางเลือกให้คนในชุมชน | 1. เด็กและเยาวชน ตลอดจนประชาชนยังไม่มีทางเลือกมากนักในการจัดการเรียนรู้ให้คนในชุมชนสังคม ส่งผลให้ชุมชนสังคมขาดโอกาสการเข้าถึงข้อมูล การพัฒนาตนเอง สังคม ทำให้สังคมชุมชนสังคมอ่อนแอ | พื้นที่เทศบาลตำบลเขาหัวช้าง | ประชาชนในพื้นที่เทศบาลตำบลเขาหัวช้าง | การสร้างชุมชนให้เข้มแข็งน่าอยู่นั้นต้องสร้างการเรียนรู้ให้คนในชุมชนสังคม เพราะสถานการณ์การเปลี่ยนเปลี่ยนแปลงในสังคมโลกนั้นเปลี่ยนแปลงอย่างรวดเร็วจำเป็นต้องสร้างภูมิคุมกันที่ดีให้คนในสังคม |

|  |  |  |  |  |
| --- | --- | --- | --- | --- |
| **ประเด็นการพัฒนา** | **ขอบข่ายและปริมาณของปัญหา** | **พื้นที่เป้าหมาย** | **กลุ่มเป้าหมาย** | **การคาดการณ์แนวโน้มในอนาคต** |
| 6. ปัญหาด้านสุขภาพ | ปัญหาด้านสุขภาพ เป็นปัญหาที่ส่งผลต่อคนในชุมชนเกือบทุกช่วงวัย ตั้งแต่เกิด เด็ก ผู้สูงอายุ จนตาย เมื่อสุขภาพไม่ดีคนในชุมชนอ่อนแอ ย่อมเป็นปัญหาต่อการพัฒนาสังคมชุมชนต่อไป | พื้นที่เทศบาลตำบลเขาหัวช้าง | ผู้คนทุกช่วงวัยในพื้นที่เขตเทศบาลตำบลเขาหัวช้าง | การพัฒนาด้านสุขภาพนั้นจำเป็นต้องบริหารจัดการในทุกช่วงวัย เพราะเป็นสิ่งสำคัญต่อการพัฒนาในทุกๆด้านที่จะตามมา |

 **ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคตของท้องถิ่นด้วยเทคนิค SWOT**

เป็นการประเมินโดยวิเคราะห์ถึงโอกาส และภาวะคุกคามหรือข้อจำกัด อันเป็นภาวะแวดล้อมภายนอกที่มีผลต่อการพัฒนาด้านต่าง ๆ ของท้องถิ่น ซึ่งทั้งหมดเป็นการประเมินสถานภาพของท้องถิ่นในปัจจุบัน โดยเป็นการตอบคำถามว่า “ปัจจุบันท้องถิ่นอยู่จุดไหน” สำหรับใช้เป็นประโยชน์ในการกำหนดการดำเนินงานในอนาคตต่อไป ทั้งนี้โดยใช้เทคนิค SWOT analysis การพิจารณาถึงปัจจัยภายใน ได้แก่ จุดแข็ง (Strength-S) จุดอ่อน (Weak-W) และปัจจัยภายนอกได้แก่โอกาส (Opportunity-O) และอุปสรรค (Threat-T) เป็นเครื่องมือ

**จุดแข็ง (Strengths -S)**

1. สภาพพื้นที่ของเทศบาลตำบลเขาหัวช้างมีพื้นที่มีทรัพยากรธรรมชาติที่เอื้อต่อการทำการเกษตรที่สมบูรณ์
2. ผู้บริหารเทศบาลเน้นการพัฒนาที่ยึดประชาชนเป็นศูนย์กลางและสร้างการมีส่วนร่วมในการพัฒนา และยึดถือแนวทางบริหารงานตามหลักธรรมาภิบาลเป็นสำคัญ
3. ประชาชนในพื้นที่ให้ความสำคัญต่อการมีส่วนร่วมในการพัฒนาเทศบาล ผ่านการเข้าร่วมประชุมต่างๆและการร่วมกิจกรรมต่างๆของเทศบาลโดยเข้ามามีส่วนร่วมในการพัฒนาท้องถิ่นมากขึ้น
4. พื้นที่ของเทศบาลตำบลเขาหัวช้างมีปราชญ์ที่มีความรู้และภูมิปัญญาท้องถิ่นหลายด้านซึ่งสามารถใช้ประโยชน์โดยการถ่ายทอดองค์ความรู้ในการพัฒนาอาชีพและสร้างรายได้ของประชาชน ทำให้เกิดการสร้างอาชีพ พัฒนาทักษะให้ประชาชนมีความรู้และทักษะในการประกอบอาชีพ
5. มีบุคลากรมีความรู้ความสามารถเฉพาะทางที่มีทักษะ ความเชี่ยวชาญทางวิชาการในการดำเนินโครงการกิจกรรมอันเป็นประโยชน์แก่ประชาชน
6. ประชากรในพื้นที่ส่วนใหญ่มีความรักความสามัคคีในการจัดกิจกรรมด้านต่างๆในชุมชนเช่นงานประเพณี วัฒนธรรมท้องถิ่นการอนุรักษ์ทรัพยากรธรรมชาติและสิ่งแวดล้อม
7. มีการสื่อสารกับชุมชนผ่านหอกระจายข่าวประจำหมู่บ้าน มีศักยภาพด้านสื่อสารข้อมูลข่าวสาร
8. เทศบาลมีทรัพยากรภายในองค์การมีความพร้อมพอสมควรในการให้บริการสาธารณะแก่ประชาชนในพื้นที่
9. ผู้นำทุกภาคส่วน ทั้งผู้นำศาสนา ผู้นำท้องที่ ผู้นำชุมชน และส่วนราชการ ได้มีบทบาทในการเข้ามามีส่วนร่วมและให้ความร่วมมือในการพัฒนาท้องถิ่น

**จุดอ่อน (Weaknesses-W)**

1. กระบวนการมีส่วนร่วมของคนในชุมชนยังไม่ได้มีประสิทธิภาพอย่างเต็มที่ ทำให้ประเด็นการพัฒนาและทิศทางการพัฒนายังไม่มีความชัดเจนจากภาคชุมชน
2. การจัดน้ำในพื้นที่ยังไม่มีประสิทธิภาพเท่าที่ควร แหล่งน้ำธรรมชาติยังไม่สามารถบริหารจัดการได้อย่างเต็มที่ ปริมาณน้ำไม่เพียงพอต่อการอุปโภค และบริโภค ตลอดจนน้ำเพื่อการเกษตร
3. การบริหารจัดการเทศบาลยังไม่มีประสิทธิภาพเพียงพอ ยังไม่สามารถกำหนดทิศทางการพัฒนาที่ชัดเจน

**3.2 การประเมินสถานการณ์สภาพแวดล้อมภายนอกที่เกี่ยวข้อง**

**โอกาส (Opportunities-O)**

1. ระเบียบกฎหมายการกระจายอำนาจให้องค์กรปกครองส่วนท้องถิ่นเอื้อต่อการพัฒนาและพึ่งตนเองสามารถตัดสินใจในกิจการของท้องถิ่นได้เองโดยคำนึงถึงเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะและมีส่วนร่วมในการตัดสินใจแก้ไขปัญหาในพื้นที่ และองค์กรปกครองส่วนท้องถิ่น ย่อมมีความเป็นอิสระในการกำหนดนโยบาย การปกครอง การบริหาร การจัดบริการสาธารณะที่มีความหลากหลาย การบริหารงานบุคคล การเงินและการคลังและมีอำนาจหน้าที่ของตนเองโดยเฉพาะ
2. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 กำหนดให้องค์กรปกครองส่วนท้องถิ่นมีอำนาจหน้าที่ในการจัดระบบบริการสาธารณะเพื่อประโยชน์ในท้องถิ่น โดยที่หน่วยงานราชการส่วนกลางและส่วนภูมิภาคส่งเสริมและสนับสนุนการถ่ายโอนภารกิจให้แก่องค์กรปกครองส่วนท้องถิ่น ตามแผนการกระจายอำนาจ 6 ด้าน ทำให้เทศบาลมีโอกาสได้รับการจัดสรรทั้งงบประมาณ การฝึกอบรมความรู้ ศักยภาพของเจ้าหน้าที่ และมีอำนาจหน้าที่ในการควบคุม ดูแล ป้องกันและแก้ไขเพิ่มมากขึ้น ทำให้สามารถดำเนินการแก้ไขปัญหาความเร่งด่วนได้อย่างรวดเร็วและมีประสิทธิภาพมากขึ้น
3. แผนพัฒนาเศรษฐกิจและสังคมแห่งชาติฉบับที่ 12 เน้นการพัฒนาเศรษฐกิจตามหลักปรัชญาเศรษฐกิจพอเพียง ส่งเสริมเกษตรตามแนวทฤษฎีใหม่แบบผสมผสาน เพื่อแก้ไขปัญหาความยากจน กระตุ้นให้ชุมชนพึ่งตนเอง
4. รัฐบาลมีแนวนโยบายการส่งเสริม การมีส่วนร่วมในการปกครองระบอบประชาธิปไตยแก่ประชาชน เพื่อให้เกิดความรู้ ความเข้าใจเกี่ยวกับประชาธิปไตย เป็นการกระตุ้นและส่งเสริมให้ประชาชนเข้ามามีส่วนร่วมในการบริหารจัดการท้องถิ่นของตนเองมากขึ้น
5. มีการเสริมสร้างธรรมาภิบาลในภาครัฐ เน้นประสิทธิภาพ ประหยัด เป็นธรรม โปร่งใส เปิดโอกาสให้ภาคประชาชนเข้ามามีส่วนร่วมคิด ตัดสินใจ และร่วมรับผลประโยชน์
6. รัฐบาลมีการขับเคลื่อนหลักปรัชญาเศรษฐกิจพอเพียง ส่งผลให้เกิดประโยชน์ต่อการพัฒนา ปลูกฝังค่านิยม อยู่แบบพอเพียงให้แก่ประชาชน
7. การขอรับการสนับสนุนงบประมาณกรณีโครงการเร่งด่วนและโครงการเกินศักยภาพ มีหลายช่องทาง ได้แก่ องค์การบริหารส่วนจังหวัด จังหวัด กรมที่สังกัดและหน่วยงานอื่นที่เกี่ยวข้อง

**อุปสรรคหรือข้อจำกัด (Threats-T)**

1. ความไม่แน่นอนทางนโยบายของภาคการเมืองระดับชาติซึ่งจะส่งผลกระทบต่อการบริหารงานขององค์กรปกครองส่วนท้องถิ่น
2. งบประมาณการพัฒนาส่วนท้องถิ่นยังน้อย ยังไม่เพียงพอต่อการพัฒนาเทศบาล
3. ระเบียบข้อกฎหมายบางฉบับไม่เอื้อต่อการกระจายอำนาจให้องค์กรปกครองส่วนท้องถิ่น
4. ภัยธรรมชาติส่งผลกระทบต่อผลผลิตทางการเกษตร
5. วิกฤตธรรมชาติ ภาวะเศรษฐกิจตกต่ำ และราคาน้ำมันที่เพิ่มขึ้นสงผลกระทบต่อราคาสินค้าการเกษตรและการครองชีพของประชาชนโดยรวม
6. การกระจายอำนาจและการกระจายงบประมาณของรัฐบาล ไม่สอดคล้องกับการพัฒนาท้องถิ่น

**ส่วนที่ 3 การนำแผนพัฒนาท้องถิ่นไปสู่การปฏิบัติ**

ยุทธศาสตร์การพัฒนาและแผนงาน

|  |  |  |  |  |  |
| --- | --- | --- | --- | --- | --- |
| ที่ | ยุทธศาสตร์ | ด้าน | แผนงาน | หน่วยงานรับผิดชอบหลัก | หน่วยงานสนับสนุน |
| ๑. | ประชาชนอยู่ดีมีสุข | บริการชุมชนและสังคม | สร้างความเข้มแข็งของชุมชน | สำนักปลัด |  |
|  |  | บริหารทั่วไป | การรักษาความสงบภายใน | สำนักปลัด |  |
|  |  | การเศรษฐกิจ | อุตสาหกรรมและการโยธา | กองช่าง | สำนักปลัด |
|  |  | การดำเนินงานอื่น | งบกลาง | สำนักปลัด |  |
|  |  | การเศรษฐกิจ | การเกษตร | สำนักปลัด | กองช่าง |
|  |  | บริการชุมชนและสังคม | สาธารณสุข | สำนักปลัด |  |
| ๒. | การพัฒนาคนและ | บริการชุมชนและสังคม | การศาสนา วัฒนธรรมและ | กองการศึกษา | สำนักปลัด |
|  | สังคมให้มีคุณภาพ |  | นันทนาการ |  |  |
|  |  | บริการชุมชนและสังคม | การศึกษา | กองการศึกษา | สำนักปลัด |
|  |  | การดำเนินการอื่นๆ | งบกลาง | กองการศึกษา | สำนักปลัด |
|  |  | บริการชุมชนและสังคม | สาธารณสุข | สำนักปลัด |  |
|  |  | บริการชุมชนและสังคม | สร้างความเข้มแข็งของชุมชน | สำนักปลัด |  |
|  |  |  |  |  |  |
| ๓. | การบริหารจัดการทรัพยากร | การบริหารทั่วไป | บริหารงานทั่วไป | สำนักปลัด |  |
|  | ทรัพยากรธรรมชาติและ | การเศรษฐกิจ | การเกษตร | สำนักปลัด |  |
|  | สิ่งแวดล้อม | บริการชุมชนและสังคม | สร้างความเข้มแข็งของชุมชน | สำนักปลัด |  |
|  |  |  |  |  |  |
|  |  |  |  |  |  |
| ๔. | การส่งเสริมการบริหาร | การบริหารทั่วไป | บริหารงานทั่วไป | สำนักปลัด |  |
|  | กิจการบ้านเมืองที่ดี | การดำเนินการอื่นๆ | งบกลาง | สำนักปลัด |  |
|  |  | การบริหารทั่วไป | บริหารงานทั่วไป | กองคลัง |  |
|  |  | การบริหารทั่วไป | บริหารงานทั่วไป | กองช่าง |  |
|  |  | การบริหารทั่วไป | บริหารงานทั่วไป | กองการศึกษา |  |
|  |  |  | สร้างความเข้มแข็งให้ชุมชน | สำนักปลัด |  |
|  |  |  |  |  |  |
|  |  |  |  |  |  |

**หมายเหตุ**  เป็นข้อมูลแสดงแนวทางการปฏิบัติเบื้องต้น ในการปฏิบัติจริงอาจจะมีการเชื่อมโยงบูรณาการการทำงานร่วมกับแผนงานอื่น และหน่วยงานอื่นๆด้วย